title: Théophile Hamel

text: Théophile Hamel (8. marraskuuta 1817 – 23. joulukuuta 1870) oli kanadalainen taidemaalari. Hän oli Antoine Plamondonin oppipoikana Québecissä 16–22-vuotiaana. Tämän jälkeen hän matkusti Eurooppaan, jossa hän opiskeli Roomassa. Hän avasi oman studionsa palattuaan Québeciin vuonna 1846. Seuraavana vuonna hän muutti kahdeksi ja puoleksi vuodeksi Montrealiin ennen asettumistaan vakituisesti Québeciin.


title: Théophile Hamel

text: Hamel ansioitui muotokuvamaalarina, joka teki muun muassa kanadalaisten poliitikkojen virallisia muotokuvia.


title: Rui Liang

text: Rui Liang (s. 18. kesäkuuta 1994) on kiinalainen kävelijä.


title: Rui Liang

text: Rui käveli 50 kilometrin kävelyn naisten maailmanennätyksen 4.04.36 kävelyn joukkuemaailmanmestaruuskilpailuissa Taicangissa 2018. Kyseessä oli hänen ensimmäinen 50 kilometrin kävelynsä. Hän rikkoi Inês Henriquesin nimissä olleen aiemman ennätyksen minuutilla ja 20 sekunnilla.


title: Rui Liang

text: Rui saavutti kävelyn Aasian-mestaruuskilpailuissa hopeaa 20 kilometrin kävelyssä Nomissa 2016 ajalla 1.28.43.


title: USS Terror

text: USS Terror voi tarkoittaa seuraavia Yhdysvaltain laivaston aluksia:


title: Kenneth Lochhead

text: Kenneth Campbell Lochhead (22. toukokuuta 1926 Ottawa – 15. heinäkuuta 2006) oli kanadalainen taidemaalari. Hän opiskeli Pennsylvanian taideakatemiassa vuosina 1945–49 ja pääsi taidekoulun johtoon Reginassa vuonna 1950. Hän kuului ns. Regina Five -ryhmään.


title: Kenneth Lochhead

text: Lochhead opetti Manitoban (1964–73), Yorkin (1973–74) ja Ottawan yliopistoissa (1975–89). Hän sai useita palkintoja ja tunnustuksia, kuten Kanadan ritarikuntaan ylentämisen (1971) ja Kenraalikuvernöörin palkinnon (2006).


title: Startup Säätiö

text: Startup Säätiö on vuonna 2012 perustettu suomalainen säätiö. Sillä oli alkupääomia runsas miljoona euroa, jotka oli saatu muun muassa Sitralta, Teknologiateollisuudelta ja 57 yksityiseltä lahjoittajalta. Säätiötä rahoittavat myös Tekes, työ- ja elinkeinoministeriö ja Aalto-yliopisto. Säätiön toimitilat sijaitsevat kasvuyrittäjyystapapahtuma Slushin tiloissa.


title: Startup Säätiö

text: ”Me tarvitsemme tähän maahan uusia työllistäjiä ja arvontuojia, jos haluamme, että tällä maalla on tulevaisuus”, Startup-säätiön asiamies Miki Kuusi kertoi säätiön taustoista vuonna 2012. Säätiö haluaa tehdä Helsingistä keskittymän, jossa perustetaan kasvuhakuisia uutta tekniikkaa ja sen sovelluksia hyödyntäviä yrityksiä esikuvanaan Singapore, Israel ja Piilaakso.


title: Startup Säätiö

text: Säätiö tarjoaa myös ""Startuplifers"" ohjelmansa kautta suomalaisille opiskelijoille 3–12 kuukauden mittaisia stipendejä, joiden avulla he pääsevät tutustumaan startup-yrityksessä työskentelyyn Kaliforniassa Yhdysvalloissa.


title: Startup Säätiö

text: Säätiön perustajajäsenet ovat Juha Aalto, Moaffak Ahmed, Pekka Alapietilä, Timo Ahopelto, Feodor Aminoff, Riku Asikainen, Sari Baldauf, Klaus Damsten, Nils Forsblom, Jussi Harvela, Micki Honkavaara, Sami Inkinen, Mammu Kaario, Pii Ketvel, Ilkka Kivimäki, Mikko Kodisoja, Antti Kokkinen, Harri Koponen, Petteri Koponen, Ari Korhonen, Florence Korhonen, Henri Kulvik, Hannu Kytölä, Sami Lampinen, Timo Lappi, Petri Lehmuskoski, Ville Miettinen , Mika Mäkeläinen, Petri Niemi, Tero Ojanperä, Ilkka Paananen, Jari Pasanen, Jani Penttinen, Sakari Pihlava, Ossi Pohjola, Kaija Pöysti, Pekka Roine, Seppo Ruotsalainen, Timo Rosenlöf, Jaakko Salminen, Aki Seeck, Kristian Segerstråle, Risto Siilasmaa, Pekka Sivonen, Janne Snellman, Timo Soininen, Mika Tammenkoski, Artturi Tarjanne, Timo Teimonen, Mats Therman, Taneli Tikka, Toni Toikka, Niklas Törnkvist, Anssi Vanjoki, Pekka Vartiainen, Peter Vesterbacka ja Pekka Viljakainen.


title: Startup Säätiö

text: Huhupuheen mukaan jokainen alkuperäinen "Säätäjä" sai alkupääomaansa vastaan nimella varustetun pullon Jaloviinaa.


title: Arlene Stamp

text: Arlene Stamp (s. 4. kesäkuuta 1938 London, Ontario) on kanadalainen taidemaalari. Hän opiskeli taidetta Alberta College of Art and Designissa (1974–76) ja Calgaryn yliopistossa (1979, 1979–80). Hän oli tätä ennen opiskellut matematiikkaa Länsi-Ontarion yliopistossa ja valmistunut kandidaatin arvolla vuonna 1960. 1980-luvulta lähtien Stampin työssä on ollut nähtävillä selkeä järjestelmällisyys, minimalismin vaikutus ja geometrisyys. Stamp, jonka töitä on ollut laajasti esillä sekä yksilö- että ryhmänäyttelyissä, työskentelee Calgaryssa.


title: Pohjois-Irlannin hallintoalueet

text: Pohjois-Irlannin hallintoalueet () muodostavat Pohjois-Irlannin paikallishallinnon. Vuodesta 2015 lähtien Pohjois-Irlanti on jaettu 11 hallintoalueeseen.


title: Will Ogilvie

text: Will Ogilvie (30. maaliskuuta 1901 Stutterheim – 30. elokuuta 1989 Toronto) oli eteläafrikkalaissyntyinen, kanadalaistunut taidemaalari. Hänestä tuli Kanadan ensimmäinen virallinen sotataiteilija tammikuussa 1943; hän maalasi monet sodanaikaisista teoksistaan tulen alla ja sai sittemmin ansioistaan Brittiläisen imperiumin ritarikunnan upseerin arvon.


title: Will Ogilvie

text: Ogilvie opiskeli Johannesburgissa Erich Mayerin johdolla. Hän muutti maasta vuonna 1925 ja jatkoi opintojaan vuosina 1927–30 New Yorkissa Kimon Nicolaidesin johdolla. Toisen maailmansodan jälkeen Ogilvie opetti ja luennoi Ontario College of Artissa ja Toronton yliopistossa. Hänestä tehtiin Kanadan ritarikunnan jäsen vuonna 1979.


title: Selenografia

text: Selenografia on Kuun pinnan ja sen fyysisten ominaisuuksien tutkimista. Historiallisesti selenografistien ensisijainen tarkoitus oli Kuun merien, kraattereiden, vuorijonojen nimeäminen ja muiden piirteiden tutkiminen. Kuitenkin jotkut Kuun alueet ovat huonosti tutkittavia, kuten lähellä napoja olevat, ja jotkin ominaisuudet kuten tarkat kraatterien sijainnit heittivät useilla kilometreillä, sekä myös niiden syvyydestä ei ollut varmuutta.


title: Selenografia

text: Tämä tuli muutos vasta kun Kuusta alettin saamaan korkean resoluution kuvia kuun molemmilta puolilta satelliittien avulla. Nykyään, selenografiaa pidetään selenologian alatieteenä. Sana selenografia on johdettu kreikkalaisen mytologian Selene-jumalattaren nimestä ja sanasta "graphō" , joka tarkoittaa "minä kirjoitan".


title: Poikittaistutkimus

text: Poikittaistutkimus on tutkimusstrategia, jossa tutkitaan ilmiötä tai kohdetta tiettynä ajankohtana. Strategia perustuu samantapaisten ilmiöiden ilmenemismuotojen tutkimiseen. Tavoitteena on selvittää, miten ilmiö vaikuttaa sosiaalisessa ja kulttuurisessa ympäristössä tutkimusajankohtana.


title: Luettelo 1950-luvun neuvostoelokuvista

text: Luettelo 1950-luvun neuvostoelokuvista on luettelo vuosina 1950–1959 ensi-iltansa saaneista Neuvostoliitossa tuotetuista pitkistä elokuvista. Luettelo on epätäydellinen, sillä Internet Movie Databasen mukaan Neuvostoliitossa julkaistiin vuosina 1950–1959 yli 550 pitkää teatterielokuvaa. Luettelossa on kuitenkin valtaosa Suomessa suomeksi tekstitettyinä tai dubattuina esitetyistä elokuvista. Mukana on myös dokumenttielokuvia.


title: Luettelo 1950-luvun neuvostoelokuvista

text: Suomessa esitettiin 1940-luvulta 1980-luvulle neuvostoliittolaisia elokuvia sekä televisiossa, elokuvateattereissa että elokuvakerhoissa ehkä enemmän kuin missään muussa länsimaassa. Teatterielokuvien pääasiallinen maahantuoja oli Kosmos-Filmi Oy, joka oli maailman ainoa neuvostoliittolaisten suoraan hallitsema elokuvien levitysyhtiö Neuvostoliiton ulkopuolella.


title: Máni (jumala)

text: Máni on pohjois-germaanisessa ja skandinaavisessa mytologiassa kuu tai kuun jumala. Hän on Mundilfarin poika ja auringon (Sól) veli. Máni ohjaa kuun laivaa halki taivaan. Kun maailma tuhoutuu Ragnarökissä, susi nimeltään Hati ahmaisee kuun.


title: Darren Till

text: Darren Till (s. 24. joulukuuta 1992 Liverpool) on englantilainen vapaaottelija ja entinen thainyrkkeilijä. Hän on otellut UFC:ssä vuodesta 2015 lähtien.


title: Darren Till

text: Till aloitti harjoittelemaan thainyrkkeilyä 12-vuotiaana ja siirtyi 15-vuotiaana ammattilaiseksi. Voitettuaan K–1 Euroopan mestaruuden potkunyrkkeilyssä hän siirtyi 17-vuotiaana harjoittelemaan vapaaottelua Team Kaobon salille.


title: Darren Till

text: Till muutti Brasiliaan aloittaakseen vapaaottelu-uransa, jossa hänen oli alun perin määrä olla vain puoli vuotta, mutta päätyi olemaan yli kolme vuotta.


title: Darren Till

text: Till siirtyi ottelemaan UFC:hen 2015, jossa hän kohtasi Wendell de Oliveiran Brasiliassa. Till voitti ottelun toisessa erässä tyrmäyksellä kyynärpäälyönnein. Lokakuussa hän otteli toisen ottelunsa Nicolas Dalbya vastaan, joka päättyi tasapeliin. Kaksikon ottelu palkittiin Illan kamppailu bonuksella.


title: Darren Till

text: Till palasi takaisin ottelemaan 2017 kärsittyään olkapäävammasta. Hän kohtasi toukokuussa Jessin Ayarin. Ottelua ei käyty virallisessa välisarjan painoluokassa, koska Till painoi yli sallitun painorajan. Hän voitti ottelun tuomariäänin (30–27, 30–27, 29–27). Syyskuussa Till kohtasi Bojan Veličkovićin, jonka hän voitti myös tuomariäänin (30–27, 30–27, 30–27). Vain kuukautta myöhemmin Till otteli seuraavaksi Puolassa Donald Cerronea vastaan, jonka oli samalla ensimmäinen kerta kun hän oli illan pääotteluna. Till voitti ottelun ensimmäisen erän lopulla teknisellä tyrmäyksellä ja ansaitsi voitostaan Illan suoritus bonuksen.


title: Mani

text: Mani voi viitata seuraaviin:


title: Tobias Winberg

text: Tobias Winberg (s. 2. lokakuuta 1998 Helsinki) on suomalainen jääkiekkopuolustaja, joka edustaa SM-liigajoukkue Helsingin IFK:ta. Hän pelannee lähinnä seuran A-nuorissa.


title: Tobias Winberg

text: Winberg on HIFK:n kasvatti. Winberg siirtyi Jokereiden C2-nuoriin kaudeksi 2012-2013, joka päättyi voitokkaasti C2-nuorten Suomenmestaruuteen. Kausi 2014-2015 päättyi Jokerit B:n kanssa SM-pronssiin. Kaudella 2015–2016 Winberg toimi Jokereiden B-nuorten varakapteenina. Hän oli viidellä osumallaan joukkueen eniten maaleja tehnyt puolustaja Roope Laavaisen ja Eero Teräväisen kanssa.


title: Tobias Winberg

text: Kaudeksi 2016–2017 Winberg siirtyi takaisin kasvattajaseuraansa, Helsingin IFK:n A-nuoriin. Kauden 2017–2018 päätteeksi hän voitti A-nuorten SM-pronssia. Winberg debytoi kauden aikana myös HIFK:n SM-liigajoukkueessa, jossa hän esiintyi kahdessa runkosarjaottelussa. Winberg sai tililleen ensimmäisen liigaottelunsa 15. joulukuuta 2017 vieraissa Rauman Lukkoa vastaan. Hänet merkittiin HIFK:n seitsemänneksi puolustajaksi, mutta Winberg jäi ottelussa kuitenkin ilman peliaikaa, kuten myös kauden toisessa ottelussaan.


title: Tobias Winberg

text: Toukokuussa 2018 Winberg teki HIFK:n kanssa kolmivuotisen SM-liigasopimuksen. Hän sai ensimmäiset jääaikansa liigassa kauden 2018–2019 ensimmäisessä ja uransa kolmannessa ottelussaan 29. lokakuuta 2018 Hämeenlinnan Pallokerhoa vastaan. Winberg merkittiin taas HIFK:n seitsemänneksi puolustajaksi ja hän sai ottelussa jääaikaa 2.04 minuuttia.


title: Kuninkaansaaren ruutikellarin räjähdys 1906

text: Kuninkaansaaren ruutikellarin räjähdys tapahtui Helsingin edustalla olevalla Kuninkaansaarella 1. elokuuta 1906 noin kello 17 aikaan Viaporin kapinan ollessa käynnissä. Tsaarille uskolliset upseerit tulittivat kapinallisten hallussa ollutta saarta kahdella kenttätykillä, jotka olivat 600 metrin päässä Santahaminan lounaiskärjessä Kiviarkun niemellä. Tykeillä ammuttiin iltapäivän aikana kuusi laukausta, joista viimeinen osui tilapäisenä mustaruutivarastona toimineen Viaporin merilinnoituksen sähkömiinakentän voimalaitosrakennuksen avoinna olleeseen oviaukkoon räjäyttäen noin 50 000 kiloa ruutia. Voimalaitosrakennuksessa sijaitsivat polttomoottorigeneraattorit, joilla tuotettiin sähkövirtaa sähkömiinakenttien aktivointia varten. Rakennuksen katto ja seinät olivat puolitoista metriä paksua betonia ja rakennukseen pääsi vain pienestä panssariovesta, joka oli kuitenkin jäänyt auki. Räjähdyksessä sai surmansa useita kymmeniä henkilöitä.


text: Saarella oli noin 150 suomalaista punakaartilaista jotka oli tuotu sinne laivalla Hietalahdesta suojaamaan kapinallisten selustaa hallituksen joukoilta. Räjähdyksen tapahtuessa he olivat ruokailemassa kasarmissa eikä tiedetä kuinka moni heistä sai räjähdyksessä surmansa. Henkiin jääneet pakenivat saarelta viereiseen Vallisaareen tai sitten veneillä ja uimalla mantereelle ja moni heistä hukkui tässä vaiheessa. Räjähdyksen paineaalto aiheutti vahinkoja myös Helsingissä rikkoen muun muassa ikkunoita. Räjähdys saattoi vaikuttaa myös Viaporin kapinan kukistumiseen heikentäessään kapinallisten taistelutahtoa.


title: Mani (mytologia)

text: Mani on useiden Brasilian intiaanikansojen mytologiassa kulttuuriheeros, joka takasi kansalleen ravinnonsaannin. Hän kertoi, että vuoden kuluttua hänen kuolemastaan ihmiset löytäisivät aarteen. Lupaus toteutui, kun ihmiset ottivat käyttöönsä maniokin, intiaanien tärkeimmän ravintokasvin.


title: Angolan presidentti

text: Angolan tasavallan presidentti on Angolan valtionpäämies, sekä maan hallituksen päämies. Vuoden 2010 perustuslain mukaan pääministeriin virkaa ei ole ja presidentillä on toimeenpanovalta. Presidentti on Angolan asevoimien ylipäällikkö. Agostinho Neto oli Angolan ensimmäinen presidentti.


title: The Rookie (televisiosarja)

text: The Rookie on yhdysvaltalainen Alexi Hawleyn luoma rikos–draamasarja. Sarjan esittäminen alkoi ABC:n kanavalla 16. lokakuuta 2018.


title: The Rookie (televisiosarja)

text: Tositapahtumiin pohjautuvan sarjan päähenkilöä John Nolania esittää Nathan Fillion.


title: The Rookie (televisiosarja)

text: ABC tilasi "The Rookie" sarjan 26. lokakuuta 2017. Samalla sarjan päärooliin valittiin Nathan Fillion. Tammikuussa 2018 Liz Friedlander kiinnitettiin pilottijakson ohjaajaksi ja sen kuvaukset alkoivat maaliskuussa Los Angelesissa.


title: The Rookie (televisiosarja)

text: Vuoden 2018 helmikuussa sarjaan kiinnitettiin näyttelijät Afton Williamson, Eric Winter, Melissa O’Neil, Richard T. Jones, Titus Makin, Alyssa Diaz ja Mercedes Mason.


title: The Rookie (televisiosarja)

text: Marraskuussa 2018 ABC vahvisti laajentaneensa sarjan ensimmäisen kauden tilausta 20. jakson mittaiseksi.


title: João Lourenço

text: João Manuel Gonçalves Lourenço (s. 5. maaliskuuta 1954 Lobito) on angolalainen poltiikko. Hänestä tuli maan 3. presidentti 26. syyskuuta 2017. Vuosina 2014-2017 hän toimi kansallisen puolustuksen ministerinä. Vuodesta 2016 hän on toiminut MPLA -puolueen varapresidenttinä. Hän oli puolueen pääsihteeri 1998-2003.


title: João Lourenço

text: Lourenço syntyi Lobiton satamakaupungissa vaatimattomiin oloihin. Hän oli 21-vuotias maan itsenäistyessä. Hän liittyi marksilaiseen MPLA:han, joka kävi veristä sisällissotaa kahta muuta vapaustusliikettä, UNITAa ja FNLA:ta vastaan. Lourenço sai sotilaskoulutusta kuubalaisilta, ja opiskeli historiaa Neuvostoliitossa. Angolaan palattuaan hän nousi kenraaliksi ja sai hyvän aseman puolueen organisaatiossa.


title: João Lourenço

text: Lourenço nousi maata 38 vuotta hallinneen José Eduardo dos Santosin seuraajaksi MPLA-puolueen tuella. Hän erehtyi pyrkimään ehdokkaaksi jo 2003, kun Santos ensimmäisen kerran leikitteli ajatuksella vallasta luopumisesta. Lourenço joutui vuosiksi epäsuosioon, mutta kelpasi jälleen 2016. Puolueen tuki oli vankka, ja koska se hallitsee maan taloutta ja mediaa, opposition ehdokkaat jäivät täysin Lourencon kampanjan varjoon.


title: Moje zlato

text: Moje zlato on serbialaisen pop-folk-laulaja Milica Todorović single, joka julkaistiin 2014.


title: Tuottojenvaihtosopimus

text: Tuottojenvaihtosopimus on kahden tai useamman henkilön tai yhteisön välinen sitova oikeustoimi. Ne ovat luottojohdannaisia, jolla yksi sopimuspuoli (kokonaistuoton maksaja) siirtää viiteomaisuuden taloudellisen suorituskyvyn kokonaisuudessaan toiselle sopimuspuolelle (kokonaistuoton saajalle). Kokonaistuotto koostuu valtaosin arvopaperin markkinahinnan noususta ja korkotuotosta. Pyrkimyksenä kokonaistuoton maksajalle on vapautua riskistä ilman, että arvopaperia tai luottoa olisi myytävä.


title: Aurobindo Pharma

text: Aurobindo Pharma Ltd. on vuonna 1986 perustettu intialainen lääketeollisuusyritys. Hyderabadista käsin toimiva yritys työllistää yli 16 000 henkeä (2017). Yhtiön tuotteita myydään noin 150 maahan, mukaan luettuna Euroopan unioni ja Yhdysvallat.


title: Aurobindo Pharma

text: Yrityksen perustivat P.V. Ramaprasad Reddy, K. Nityananda Reddy ja pieni joukko alan ammattilaisia vuonna 1986. Yhtiön operatiivinen toiminta alkoi 1988-89 yhdellä semisynteettisen penisilliinin (SSP) valmistukseen keskittyneellä tuotantolaitoksella Pondicherryssä. Vuonna 1995 yhtiön osake listattiin Intian molempiin pääpörsseihin BSE ja NSE). Maaliskuussa 2017 yhtiön tuotevalikoima käsitti jo noin 430 eri nimikettä.


title: Aurobindo Pharma

text: Liikevaihdoltaan ja markkina-arvoltaan yhtiö lukeutui vuoden 2017 alussa Intian viiden suurimman lääkevalmistajan joukkoon. Tilikaudella 2016-2017 yhtiön liikevaihto oli 150,899 miljardia Intian rupiaa (INR). Liikevaihdosta 88 prosenttia oli peräisin Intian ulkopuolelle suuntautuneesta kansainvälisestä liiketoiminnasta. Saman tilikauden EBITDA oli 34,343 miljardia INR. Toukokuun 2018 alussa Aurobindo Pharma kuului markkina-arvoltaan Bombayn pörssin 100 suurimman yhtiön joukkoon.


title: Aurobindo Pharma

text: Yhtiöllä oli maaliskuussa 2017 Intiassa 19, Yhdysvalloissa kolme ja Brasiliassa yksi tuotantolaitosta. Lisäksi yhtiöllä oli seitsemän tutkimus- ja tuotekehitysyksikköä, joista viisi Intiassa ja kaksi Yhdysvalloissa.


title: Aurobindo Pharma

text: Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella)


title: Relander-muistomerkki

text: Relander-muistomerkki (työnimi Alhaalta ylös, sisältä ulos) on Helsingin Töölössä sijaitseva kuvanveistäjä Matti Peltokankaan toteuttama Suomen toisen presidentin Lauri Kristian Relanderin muistomerkki. Muistomerkki sijaitsee Hesperian esplanadilla Etu- ja Taka-Töölön rajalla, Runeberginkadun risteyksen itäpuolella. Muistomerkki on vuodelta 1996.


title: Relander-muistomerkki

text: Abstrakti muistomerkki muodostuu neljästä neliön muotoon symmetrisesti sijoitellusta suuresta kuutiosta, jotka ovat punaista graniittia. Kuutioiden tahkoja peittävät diagonaalisesti uurretut teräväreunaiset urat, jotka vierekkäisissä kuutioissa ja vierekkäisillä sivuilla etenevät vastakkaisiin suuntiin. Kuutiot on sijoitettu matalalle korokkeelle ja ohikulkijat voivat vapaasti liikkua niiden välissä. Kuutioiden särmien pituudet ovat 2,08 metriä. Monumentti painaa yhteensä lähes sata tonnia. Jalustakiveyksen reunaan oli kiinnitetty puolitoistametrinen pronssilaatta, jossa luki ”L K Relander 1883 1942”, mutta laatta varastettiin elokuussa 2018.


title: Relander-muistomerkki

text: Teoksen on tarkoitus vertauskuvallisesti kuvata Relanderin roolia Suomen kansainvälisten suhteiden edistäjänä (avoin muoto, dynaaminen ulkoasu) ja demokraattisen hallinnon perinteen jatkajana ja vakiinnuttajana (Suomen peruskallion graniitti). Mahdollisia viittauksen kohteita ovat myös suomalaisen yhteiskunnan sisäinen avautuminen Relanderin kutsuessa vuonna 1926 sosiaalidemokraatit hallitukseen, vuoden 1930 talonpoikaismarssin jäyhyys ja Relanderin ”säteilevä” persoona. Teos pyrkii myös huomioimaan lähikortteleiden vähäeleisen 1920–1930-lukujen funktionalistisen arkkitehtuurin.


title: Relander-muistomerkki

text: Suomen varhaisista presidenteistä Relander sai muistomerkin Helsinkiin viimeisenä. Holkerin hallitus asetti tammikuussa 1989 toimikunnan pohtimaan silloin puuttuneiden kolmen entisen presidentin eli Relanderin, Rytin ja Kekkosen virallisten muistomerkkien sijoituspaikkoja Helsingissä. Ensimmäisenä toteutettu Rytin muistomerkki päätettiin sijoittaa Hesperian esplanadin itäpäähän ja Relanderin muistomerkki saman puistokäytävän länsipäähän. Peltokangas voitti Relanderin muistomerkistä järjestetyn kilpailun vuonna 1993 ehdotuksellaan "Alhaalta ylös, sisältä ulos". Relander-muistomerkin ulkonäkö herätti vähemmän julkista keskustelua kuin muut abstraktit presidenttien muistomerkit, mahdollisesti siksi että samanaikainen Rytin muistomerkkikiista vei pääosan huomiosta ja ”kansallishenkisen” graniitin käyttö materiaalina teki Relanderin muistomerkistä hyväksytymmän.


title: Relander-muistomerkki

text: Peltokangas valmisti muistomerkin vuosina 1993–1995 Helsingin Vuosaaren telakan läheisellä työmaalla. Hän työsti graniittikuutiot kokonaan itse hakulla käsityönä, avustajana vain oma poikansa. Kivet lohkottiin sitä ennen Peltokankaan valvonnassa Pyhtäällä sijainneesta louhimosta. Teos paljastettiin 29. marraskuuta 1996. Tilaisuudessa puhui tasavallan presidentti Martti Ahtisaari.


title: Jørn Riel

text: Jørn Riel (23. heinäkuuta 1931, Odense, Tanska) on tanskalainen kirjailija ja etnografi joka osallistui vuosina 1951–1953 Lauge Kochin retkikuntaan Grönlantiin sähköttäjänä ja navigaattorina.


title: Jørn Riel

text: Vuodesta 1953 eteenpäin Riel asui Koillis-Grönlannissa kymmenen vuoden ajan, jossa on yhteensä asunut 16 vuotta. Jørn Riel on työskennellyt YK:n tarkkailijana Damaskoksessa, Beirutissa, Golanin kukkuloilla, Gazassa ja Pakistanissa. Hän on myös asunut ja matkustellut muun muassa Kanadassa ja Malesiassa.


title: Jørn Riel

text: Hänen ensimmäinen kirjansa, julkaistiin vuonna 1970. Suomeksi se julkaistiin vuonna 1973 nimellä "Kertomuksia isieni talosta : 1, Hupaisa juttu koristaa kasvot". Hän on julkaissut kaiken kaikkiaan yli 40 kirjaa, joista noin puolet käsittelee Arktista. Hänen kirjansa eivät kuitenkaan ole matkakirjoja vaan hän kertoo niissä esimerkiksi eskimoiden tavoista ja elämästä. Hän sanoo kirjojensa olevan lähinnä tragikomediaa. Hänellä oli myös vielä 2000-luvun alussa talo Grönlannissa mutta hän myi sen pois. Hänen tyttärentyttärensä asuu siellä edelleen. Riel asuu nykyisin puoliksi Tanskassa ja puoliksi Malesiassa.


title: Jørn Riel

text: Vuonna 1995 Jørn Riel sai Kultainen Laurelin palkinnon, sekä vuonna 2010 hän sai Tanskan akatemian suurpalkinnon. Hänen kirjojaan ole ole suomennettu kovinkaan paljon.


title: Jørn Riel

text: Jørn Rielin suomeksi julkaistuja kirjoja:


title: Seksuaalinen halukkuus

text: Seksuaalinen halukkuus tarkoittaa motivaatiota ja kiinnostusta seksuaalisiin objekteihin tai toimintoihin tai halua tai viettiä seksin harjoittamiseen.


title: Seksuaalinen halukkuus

text: Suomessa noin puolessa parisuhteista mies on halukkaampi - miesten itsensä mielestä sitäkin useammassa - 15 prosentissa nainen ja 30 prosentissa osapuolet olivat suunnilleen yhtä halukkaita (FINSEX 2015). 18-24-vuotiaista naisista kuitenkin lähes puolet koki molempien haluavan seksiä yhtä usein, samanikäisistä miehistä kolmannes.


title: Seksuaalinen halukkuus

text: Kumppaniaan useammin haluavista miehistä viidesosa ja naisista kymmenesosa piti yhdyntämäärää sopivana. Miehistä kaksi kolmannesta ja naisistakin suurin osa oli tyytyväisiä yhdyntämäärään, jos kumppani halusi seksiä useammin. Naiset pitivät usein kumppaniaan halukkaampana osapuolena mutta miehet itse kokivat vielä sitäkin useammin olevansa halukkaampi osapuoli.


title: Seksuaalinen halukkuus

text: Miehistä kaksi kolmannesta halusi yhdyntää vähintään kahdesti viikossa. Keskimäärin miehet halusivat 10-11 kertaa kuukaudessa, 65-75-vuotiaat miehet 5 kertaa ja 18-24-vuotiaat reilut 15 kertaa. Luku oli melkein sama niillä miehillä, joiden kumppani halusi seksiä vielä useammin. 18-24-vuotiaat naiset halusivat yhdyntöjä noin 15 kertaa kuussa mutta saivat niitä vain reilut reilun kolmanneksen siitä, nuorten miesten saantisuhde oli hieman tätäkin heikompi. Naisten ilmoittama yhdyntämäärätoive oli aika sama kuin se, miten usein he tunsivat seksuaalista halua, miehillä pienempi. Naisistakin (parisuhteessa?) 61 % tuntee halua useammin kuin heillä on yhdyntöjä.


title: Seksuaalinen halukkuus

text: Naisista, jotka halusivat kumppaniaan harvemmin, puolet halusi yhdyntää harvemmin kuin kerran viikossa. Suhteissa, joissa nainen oli halukkaampi, miesten halukin näyttää olleen samaa luokkaa kuin muissa suhteissa. Halua ainakin kerran päivässä tunsi 39 % miehistä (nuorista yli puolet) ja 12 % naisista (nuorista joka viides), muutaman kerran viikossa 77 % miehistä (nuorista 90 %) ja 46 % naisista, ei lainkaan 2 % ja 9 %.


title: Seksuaalinen halukkuus

text: Halun puutetta usein kokevien osuus oli vuodesta 1992 vuoteen 2015 kasvanut naisilla 14 ja miehillä 7 prosenttiyksikköä. Miehistä 26 % ilmoitti, että kumppani koki usein halun puutetta, naisista 42 % koki usein halun puutetta. Useimmilla halun puutteesta raportoineilla ei ollut yhtään yhdyntää tuoreimman kuukauden aikana.


title: Seksuaalinen halukkuus

text: Jopa joka päivää yhdyntää toivoneista naisista jotkut raportoivat halun puutetta ja vähintään kahdesti viikossa yhdyntää haluavista 10-20 % koki melko usein halun puutetta.


title: Seksuaalinen halukkuus

text: Puolet miehistä ja viidesosa naisista tunsi halua paljon useammin kuin sai yhdyntöjä. Keskimäärin toivottu yhdyntämäärä oli miehillä 2-4-kertainen toteutumaan nähden ja naisillakin toteumaa suurempi kaikissa ikäluokissa. Kerroin supistui iän myötä. Neljä viidestä miehestä ja kaksi kolmesta naisista toivoi suurempaa yhdyntämäärä kuin oli. Silti 40 % miehistä ja 48 % naisista piti yhdyntöjen määrää sopivana. Paljon entistä suurempi osa keski-ikäisistä naisista haluaisi seksiä useammin kuin sitä oli.


title: Messukylän kaksoismurha 1924

text: Messukylän kaksoismurha tapahtui Tampereen lähellä Messukylässä aamuyöllä 5. elokuuta 1924. Murhan rikospaikkatutkinta epäonnistui täysin ja tekoon syyllinen paljastui vasta syksyllä 1929. Lehdistö arvosteli voimakkaasti poliisin epäonnistunutta tutkintaa ja kritiikki johti osaltaan siihen että rikospoliisin koulutusta ja organisaatiota kehitettiin ja rikostutkimuskeskus perustettiin Helsinkiin.


title: Messukylän kaksoismurha 1924

text: 5. elokuuta aamulla noin viiden aikaan huviajelulla olleet autonkuljettaja Paavo Allonen ja olympiavoittaja Ville Ritola havaitsivat sähköpylvääseen törmänneen henkilöauton Messukylän Takahuhdin kylässä lähellä Linnan taloa. Auton takapenkillä oli kaksi kuoliaaksi ammuttua miestä, toinen autonkuljettajan ja toinen rautatieläisen virkapuvussa. He hakivat paikalle tamperelaisia passipoliiseja Tammelantorilta mutta nämä olivat oman toimialueensa ulkopuolella eivätkä tienneet miten toimia. Paikalle saapunut Kangasalan nimismiespiirin konstaapeli määräsi sitten auton siivottavaksi verijäljistä jotta Allonen voisi ajaa sen Messukylään. Tampereen poliisilaitoksen etsivän osaston etsivät pääsivät rikospaikalle vasta tunteja myöhemmin kun auto ja surmattujen ruumiit olivat jo Messukylän ruumishuoneella ja rikospaikka oli täynnä sivullisten jalanjälkiä.


title: Messukylän kaksoismurha 1924

text: Kuoliaaksi ammutut miehet olivat taksiautonkuljettaja Isak Rudolf Selin ja hänen veljensä rautatieläinen Frans Mikael (Mikko) Selin. Selvisi että kello kahden aikaan aamuyöllä Selin oli saanut Tampereen rautatieasemalta autoonsa kyytiin miehen joka halusi päästä Messukylän Irjalan taloon. Koska Isak Selin ei tuntenut hyvin tietä sinne hänen veljensä Mikko joka oli asemalla asemamiesten esimiehenä lähti mukaan oppaaksi.


title: Messukylän kaksoismurha 1924

text: Poliisin tutkimukset asiassa eivät kuitenkaan edistyneet ja vaikka useita henkilöitä oli epäiltynä teosta he osoittautuivat syyttömiksi. Murha selvisi vasta syksyllä 1929 kun Helsinkiin muuttanut Orimattilasta kotoisin ollut viilaaja Yrjö Fredrik Lintupää (s. 1900) oli humalapäissään kerskaillut teolla. Lintupää pidätettiin ja hän kiisti aluksi kaiken kuulusteluissa mutta teki sitten lopulta täydellisen tunnustuksen. Lintupää oli tullut Tampereelle 3. elokuuta 1924 ja hänellä oli tällöin mukanaan taskuase ja hän oli asunut Tammelassa Väinölänkatu 15:ssä. Murhat hän teki alkoholipsykoosin vallassa nähdessään harhoja Viron vapaussodan aikaisista sotakokemuksistaan. Teon jälkeen Lintupää asui Tampereella marras-joulukuun vaihteeseen saakka toimien autokuljettajana eräässä autoyhtiössä. Hän palasi sitten Orimattilaan ja muutti sieltä myöhemmin Helsinkiin.


title: Bloons TD Battles

text: Bloons TD Battles on Ninja Kiwin kehittämä PvP-tyylinen peli. Peliä voi pelata mobiilissa, selaimella ja se on ladattavissa ilmaiseksi Steam-palvelusta.


title: Bloons TD Battles

text: Pelin ideana on laittaa kentälle erilaisia torneja, joiden tehtävänä on puhkoa kaikki ilmapallot ennen kuin ne poistuvat radalta. Pelissä on monenvärisiä ilmapalloja ja kolme erilaista ilmalaivaa. Pallojen ja ilmalaivojen värit määrittävät niiden kestävyyden. Pelissä pelaajalla ja vastustajalla on 150 elämää. Se, jonka elämät menevät nollaan ensin, häviää pelin. Pelin valuuttana toimivat mitalit, joilla voi parantaa torneja, pelata muita pelaajia vastaan eri areenoilla sekä esimerkiksi perustaa oman klaanin.


title: Malin tuaregikapina 1962–1964

text: Malin ensimmäinen tuaregikapina tapahtui maan koillisosassa vuosina 1962–1964.


title: Malin tuaregikapina 1962–1964

text: Malin itsenäistyttyä vuonna 1960 maan pohjoisosan tuaregit menettivät etuoikeutensa maanviljelijöiden riistäjinä. Adrar des Iforas -vuoriston tuaregit ryhtyivät hyökkäilemään hallituksen kohteisiin alkuvuodesta 1962 ja kapina saavutti huippunsa vuoden 1963 aikana. Noin 1 500 kapinallisella ei ollut yhtenäistä johtoa tai selviä tavoitteita. He ratsastivat kameleilla ja käyttivät vanhanaikaisia aseita. Malin armeija murskasi kapinan vuoden 1964 loppuun mennessä, ja monet tuaregit pakenivat naapurimaihin. Kapinaa seurannut armeijan väkivalta, kuivuuden aiheuttamat nälänhädät ja viranomaisten piittaamattomuus johtivat toiseen tuaregikapinaan vuosina 1990–1992.


title: Difenyylisyklopropenoni

text: Difenyylisyklopropenoni (DPCP) eli difensyproni (DPC) on iholle levitettävä kokeellinen lääke, jota voidaan mahdollisesti käyttää alopecia areatan ja alopecia totaliksen hoitoon. Se saattaa olla myös tehokas hoito hankalasti poistuvien syylien hoitoon. Vuonna 2015 DPC ei kuitenkaan ollut ainakaan toistaiseksi FDA:n tai Euroopan lääkeviraston markkinoille hyväksymä lääke.


title: Difenyylisyklopropenoni

text: DPC:n uskotaan saavan aikaan allergisen reaktion, joka vastustaa karvatuppien tuhoutumista. Erään ehdotetun selityksen mukaan DPC:lle altistuessaan keho pyrkii vähentämään DPC:n aikaansaamaa allergista tulehdusreaktiota usean eri reitin kautta. Tämä puolestaan vähentäisi tulehdusta myös karvatupissa, joka muuten tuhoaisi niitä.


title: Difenyylisyklopropenoni

text: 41 alopecia areataa potevaa henkilöä kattaneessa tutkimuksessa havaittiin 40% lisääntynyt hiusten takaisin kasvu, joka oli havaittavissa vielä 1 vuoden jälkeen 66.6% tutkimuksen henkilöistä.


title: Difenyylisyklopropenoni

text: Toisessa 135 henkilöä kattaneessa tutkimuksessa 87.7% hoidetuista ilmoitti vaikeiden känsiensä poistuneen kokonaan keskimäärin 6 kuukauden aikana suoritetun 5 hoitokerran jälkeen. Merkittäviä sivuvaikutuksia ei havaittu lukuun ottamatta yhtä tutkituista, joka sai DPC:stä pienen märkäruven (impetigo).


title: Biocon

text: Biocon Ltd on vuonna 1978 perustettu intialainen biofarmaseuttinen teollisuusyritys. Yritys on keskitynyt tuottamaan edullisempia lääkevalmisteita kroonisiin sairauksiin kuten autoimmuunisairaudet, diabetes ja syöpä.


title: Biocon

text: Yrityksen osake on noteerattu Intian molemmissa pääpörsseissä (BSE ja NSE). Toukokuun 2018 alussa Aurobindo Pharma kuului markkina-arvoltaan Bombayn pörssin 100 suurimman yhtiön joukkoon.


title: Biocon

text: Yritys perustettiin vuonna 1978 alkujaan yhteisyrityksenä (Biocon India) intialaisen Kiran Mazumdar-Shawn ja irlantilaisen Biocon Biochemicalsin (omistaja Leslie Auchincloss) välillä. Biocon Biochemicalsin osuus myytiin Unileverille vuonna 1989. Se myi osuutensa edelleen Imperial Chemical Industries -yhtiölle (1997), jolta Mazumdar-Shawin puoliso, tekstiilialan johtajana toiminut John Shaw osti osuuden vuonna 1998. Näin Bioconista siirtyi yhden perheen omistukseen ja John Shaw tuli yrityksen johtajistoon.


title: Biocon

text: Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella)


title: Tampereen hissisurma 1938

text: Tampereen hissisurma tapahtui 6. helmikuuta 1938 Tampereella Hämeenpuisto 8:ssa, kun mielenhäiriöön joutunut nuorempi ratsupoliisikonstaapeli Johan Gunnar Hjortman (1907–1957) ampui virka-aseellaan ensimmäisen poliisipiirin ylikonstaapelin Oiva Vartian talon A-rapun hissiin.


title: Tampereen hissisurma 1938

text: Hjortman oli saapunut Hämeenpuisto 8:aan kertoen asukkaille etsivänsä Mäkinen-nimistä miestä, jota asukkaat eivät kuitenkaan tunteneet. Hän ryntäili edestakaisin talon portaikossa ja lopulta asukkaat ilmoittivat hänestä poliisille. Ylikonstaapeli Vartia saapui tarkistamaan tilannetta ja nousi A-portaan hissillä kuudenteen kerrokseen. Hän oli sitten palaamassa hissillä takaisin alakertaan, kun Hjortman ampui häntä hissiin viidennen ja kuudennen kerroksen väliseltä porrastasanteelta. Vartia kuljetettiin pahoin haavoittuneena sairaalaan, jossa hän kuoli vammoihinsa.


title: Tampereen hissisurma 1938

text: Hjortman toimitettiin hoidettavaksi Pitkäniemen sairaalaan, jossa hänen todettiin mielentilatutkimuksessa sairastavan skitsofreniaa. Häntä syytettiin Tampereen raastuvanoikeudessa tahallisesta taposta, mutta todettiin syyntakeettomaksi. Hjortman kuoli 50-vuotiaana vuonna 1957 Tampereen kunnalliskodissa sairastuttuaan vaikeaan nivelreumaan.


title: Miloslav Kabeláč

text: Miloslav Kabeláč (1. elokuuta 1908 Praha – 17. syyskuuta 1979 Praha) oli tšekkiläinen säveltäjä. Hänen opettajiensa joukossa oli Vilem Kurz (1931–1934). Hän toimi vuosien ajan ensisijaisesti kapellimestarina ja työskenteli natsimiehitysaikoja lukuun ottamatta Radio Prahan palveluksessa yhtämittaisesti vuosina 1932–1954. Toisen maailmansodan aikana hän sävelsi muun muassa miehitysvastaisen kantaatin "Neustupnujte" (1939). Hänen muuhun tuotantoonsa kuuluu muun mumassa kahdeksan sinfoniaa. Prahan kevään aikana Kabeláč oli maassaan usein esitetty säveltäjä, ja hän jopa sai Ansioituneen taiteilijan arvonimen vuonna 1967. Vastarinnan kukistamisen jälkeen hänen tuotantonsa kuitenkin lähes katosi maan konserttiohjelmistosta.


title: Miloslav Kabeláč

text: Kabeláč kuoli aivokasvaimeen. Hänen tuotannossaan kuuluvat tšekkiläiset kansanomaiset vaikutteet, joiden lisäksi hän ammensi vaikutteita muun muassa elektroakustisesta musiikista.


title: Syproteroniasetaatti

text: Syproteroniasetaatti (CHClO) on steridijohdannaisiin kuuluva orgaaninen yhdiste. Yhdisteellä on antiandrogeenisia ominaisuuksia, minkä vuoksi sitä käytetään lääketieteessä muun muassa eturauhassyövän ja aknen hoitoon.


title: Syproteroniasetaatti

text: Syproteroniasetaatti sitoutuu androgeenireseptoriin ja toimii sen antagonistina eli estää testosteronin ja dihydrotestosteronin vaikutuksen. Yhdiste sitoutuu myös progesteronireseptoreihin eli on niin kutsuttu progestogeeni. Syproteroniasetaattia käytetään miehillä eturauhassyövän hoitoon ja liian aikaisen murrosiän tai liian voimakkaiden seksuaalisten halujen estämiseksi. Naisilla yhdistettä käytetään vaikean aknen ja hirsutismin hoitoon ja yhdessä etinyyliestradiolin kanssa hormonaalisena raskauden ehkäisynä.


title: Syproteroniasetaatti

text: Syproteroniasetaatti voi haittavaikutuksena aiheuttaa miehille rintojen kasvua ja hedelmättömyyttä sekä impotenssia. Muita haittavaikutuksia voivat olla kuumat aallot.


title: Syproteroniasetaatti

text: Syproteroniasetaattia valmistetaan lähtien 17-asetoksiprogesteronista.


title: Elisa Markula

text: Elisa Johanna Markula (s. 1966) on Tikkurilan toimitusjohtaja. Ennen Tikkurilaa hän on työskennellyt Paulig-konsernin kahviliiketoiminnan johtajana sekä Legon, Snellmanin, SCA:n ja Fazerin palveluksessa. Markula on Olvin hallituksen jäsen.


title: Fatao

text: Fatao on kaupunkikunta ja sen keskustaajama Kayesin alueen Diéman piirissä Malissa. Se sijaitsee Kaartan alueella 60 kilometriä Diémasta maanteitse lounaaseen. Kunnassa on 8 300 ja keskustaajamassa 5 600 asukasta (vuonna 2009).


title: Fatao

text: Fataon kunnan pinta-ala on arviolta 400 neliökilometriä. Se rajoittuu pohjoisessa, idässä ja lännessä Diéman piirin Lambidoun ja etelässä Kitan piirin Guémoukouraban kuntiin. Kunnan itäosa on pinnanmuodostukseltaan hyvin epätasaista. Ylänköjä ovat Fataoguidé, Koussourouguidé, Bambéguidé, Bembaguidé, Togoniguidé ja Founouguidé. Tärkeimmät vesistöt ovat Fatao Wassa ja Bambé, jotka sadekaudella täyttävät Fataon patoaltaan.


title: Fatao

text: Seutu kuuluu Sahelin vyöhykkeeseen. Vuotuinen sademäärä on 400–800 millimetriä. Lämpötila vaihtelee 15 ja 45 asteen välillä. Sadekausi kestää heinäkuusta lokakuuhun. Kasvillisuus on pensas- ja metsäsavannia.


title: Fatao

text: Aiemmin Diangounté Camaran arrondissementtiin kuulunut Fataon kunta on perustettu Malin desentralisaatiouudistuksen yhteydessä vuonna 1996. Sen syntyvaiheisiin liittyy konflikti muutaman kilometrin päässä sijaitsevan Lambidoun asukkaiden kanssa.


title: Fatao

text: Kuntaan kuuluvat Fataon, Diabiran ja Mountan Soninkén taajamat ("quartier"), Gourdyn ja Kaïmpon kylät ("village") sekä yhdeksän pikkukylää ("hameau"). Kaupungin statuksestaan huolimatta kunta ei poikkea mitenkään maaseudusta. Asukkaat ovat etupäässä soninkeja, bambaroita, fulbeja ja maureja. Väestö on hyvin nuorta ja maastamuutto yleistä. Arviolta 12 % fataolaisista asuu ulkomailla, varsinkin Ranskassa.


title: Fatao

text: Kunnan liikenneyhteydet ovat huonot varsinkin sadeaikaan. Yleisimpiä liikennevälineitä ovat moottoripyörät, hevoskärryt ja polkupyörät. Kunnassa on Orangen ja Malitelin matkapuhelinverkot.


title: Fatao

text: Seudun pääelinkeino on maanviljely. Tärkeimmät viljelykasvit ovat durra, hirssi, maissi, riisi, maapähkinä ja pavut. Myytäväksi kasvatetaan tupakkaa ja väri-indigoa. Karjanhoidon merkitys ei Fataossa ole kovin suuri. Kotieläimiä ovat naudat, lampaat, vuohet, aasit ja hevoset. Kaupankäynti keskittyy elintarvikkeisiin, karjaan ja tupakkaan. Ulkomailla työskentelevät fataolaiset lähettävät rahaa perheilleen ja rahoittavat yhteisiä hankkeita. Heidän varoillaan on rakennettu suuri osa kunnan palveluista.


title: Fatao

text: Fataon alakoulu on perustettu vuonna 1998 ja yläkoulu 2008. Kylässä on myös kaksi yksityistä koraanikoulua, joilla ei ole omia tilojaan. Fataon vuonna 1992 avattu sairastupa muutettiin vuonna 2007 kunnalliseksi terveyskeskukseksi. Sen henkilökuntaan kuuluvat koulutettu lääkäri, sairaanhoitaja, kaksi kätilöä ja farmaseutti. Taajamassa on myös apteekki ja ambulanssi potilaiden siirtämiseksi Diéman poliklinikalle. Muita julkisia rakennuksia ovat kunnantalo, kaksi moskeijaa, vierastalo, hallintorakennus, opettajien asuntola ja rakenteilla oleva torialue. Vesihuoltoon liittyneet ongelmat ratkaistiin vuonna 2007 rakennetun vesitornin ja kymmenen vesipostin avulla. Muissa taajamissa ja kylissä on alakoulut ja eräitä terveyspalveluja.


title: Takuujärjestelmä

text: Takuujärjestelmä tai vakuusjärjestelmä tarkoittaa oikeuskäytäntöä, jonka mukaan rikoksesta epäillyllä on esitutkinnan aikana laissa tarkemmin säädetyin ehdoin mahdollisuus välttää tutkintavankeus takuiden avulla. Takuilla tarkoitetaan tuomioistuimen määräämää rahasummaa, muuta vakuutta tai sitoumusta, jonka epäilty määrätään antamaan välttääkseen vapaudenriisto tutkinnan aikana. Epäillyn vapauttamiseen takuita vastaan voi liittyä ehtoja, ja oikeus voi päättää vapautuksesta vain, mikäli laissa määritellyt olosuhteet eivät toisin edellytä.


title: Takuujärjestelmä

text: Yleisimmin takuina käytetyt vakuudet voidaan jakaa käteisvakuuksiin, omaisuusvakuuksiin ja kolmannen osapuolen asettamiin vakuuksiin. Kolmannen osapuolen asettama vakuus tarkoittaa jonkin oikeudenkäynnin ulkopuolisen tahon menemistä takuuseen siitä, että epäilty täyttää tutkintaan ja oikeudenkäyntiin liittyvät velvollisuutensa. Takuujärjestelmiin luetaan lisäksi muitakin edellytyksiä vankeuden välttämiseksi, kuten epäillyn antama vakuutus. Kun takuiksi on asetettu oikeuden määräämä rahasumma, se palautetaan aikanaan takaisin maksajalle, jos epäilty saapuu varsinaiseen oikeudenkäyntiin sovitusti. Takuusumma menetetään valtiolle, jos epäilty pakenee oikeudenkäyntiä tai rangaistuksen täytäntöönpanoa.


title: Takuujärjestelmä

text: Takuujärjestelmä on käytössä monissa maissa tutkintavankeuden vaihtoehtona. Euroopan maista takuujärjestelmä on käytössä vaihtelevassa laajuudessa ainakin Alankomaissa, Belgiassa, Luxemburgissa, Britanniassa (Englanti, Skotlanti, Wales), Irlannissa, Itävallassa, Portugalissa, Romaniassa, Saksassa, Sloveniassa, Tsekissä ja Virossa. Takuujärjestelmää sovelletaan tuomioistuinten käytännössä erityisesti anglosaksisissa maissa, kuten Britanniassa ja Yhdysvalloissa.


title: Takuujärjestelmä

text: Suomen lainsäädännössä Tullilain 44 §:ssä säädetään mahdollisuudesta asettaa pidätetyn tai vangitun vapaaksi päästäminen ehdoksi, että hän asettaa vakuuden, jonka harkitaan takaavan hänen saapumisensa oikeudenkäyntiin ja ehkä tuomittavien seuraamusten suorittamisen. Takuujärjestely ei ole kuitenkaan Suomessa yleisesti tutkintavankeuden vaihtoehtona eikä sen käyttömahdollisuuksia ollut ennen vuonna 2014 asetettua tutkintavankeuden vaihtoehtoja ja järjestämistä selvittänyttä työryhmää laajemmin tutkittu. Työryhmä ei vuonna 2016 julkaistussa mietinnössään ehdottanut takuujärjestelmän suoraa käyttöönottoa vaan katsoi, että takuiden asettamista voidaan harkita uudelleen, kun on saatu riittävästi kokemuksia tehostetusta matkustuskiellosta ja tutkinta-arestista, joita se ensisijaisesti ehdotti otettavaksi käyttöön tutkintavankeuden vaihtoehtoina.


title: Tioribougou

text: Tioribougou on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 23 kilometriä Kolokanista etelään. Kunnassa on 12 700 ja kylässä 3 800 asukasta (vuonna 2009, väestönlaskenta).


title: Tioribougou

text: Tioribougoun kunta rajoittuu pohjoisessa Kolokanin, idässä Massantolan, kaakossa Nonkonin, etelässä Ouolodon ja lännessä Guihoyon kuntiin. Seutu kuuluu sudanilais-sahelilaiseen vyöhykkeeseen. Kasvillisuus on heinäsavannia.


title: Tioribougou

text: Kuntaan kuuluu 14 kylää. Asukkaat ovat etupäässä bambaroita. Lisäksi on fulbeja ja maureja. Muslimeja on yli puolet, animisteja reilu kolmasosa ja katolisia ja protestantteja yhteensä noin seitsemän prosenttia.


title: Tioribougou

text: Tioribougoun kautta kulkee Bamakosta pohjoiseen johtava maantie RN3. Paikallisia elinkeinoja ovat maanviljely, karjanhoito, käsityöammatit, kaupankäynti ja liikenne.


title: Lupin

text: Lupin Ltd. on vuonna 1968 perustettu intialainen lääketeollisuusyhtiö. Yhtiön kotipaikka on Mumbai. Alkuvuodesta 2018 alussa Lupin oli yksi Intian viidestaä suurimmasta lääketeollisuusyhtiöstä. Sen palveluksessa oli runsas 20 500 työntekijää. Lupin kuului markkina-arvoltaan Bombayn pörssin 100 suurimman yhtiön joukkoon. Yrityksen osake on noteerattu Intian molemmissa pääpörsseissä (BSE ja NSE).


title: Lupin

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1716. Lupinin markkina-arvo oli 9,9 miljardia Yhdysvaltain dollaria (toukokuussa 2017) ja liikevaihto 2,53 miljardia USD (2016).


title: Lupin

text: Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella)


title: Kalabancoro

text: Kalabancoro on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen rannalla kymmenen kilometriä Bamakon keskustasta etelään. Kunnassa on 161 900 ja kylässä 96 200 asukasta (vuonna 2009, väestönlaskenta).


title: Kalabancoro

text: Kalabancoron kunnan pinta-ala on 219,75 neliökilometriä. Se rajoittuu koillisessa Katin piirin Baguinéda-Campin, idässä Mountougoulan, etelässä Sanankoroban ja lännessä Mandén kuntiin sekä pohjoisessa Bamakon kaupunkipiirikuntaan. Seutu kuuluu Sudanin vyöhykkeeseen. Luonnonvarainen kasvillisuus on metsäsavannia.


title: Kalabancoro

text: Kuntaan kuuluu 12 kylää. Se on osa Bamakon esikaupunkialuetta. Asukasmäärä on moninkertaistunut 2000-luvun aikana. Suurimmat etniset ryhmät ovat bambarat, fulbet ja mandinkat. Lisäksi on lukuisten muiden kansallisuuksien edustajia. Vallitseva uskonto on islam. Vähemmistöinä on animisteja ja kristittyjä.


title: Kalabancoro

text: Paikallisia elinkeinoja ovat maanviljely, karjanhoito, käsityöammatit ja kaupankäynti. Suuri osa asukkaista käy ansiotöissä Bamakossa.


title: André Biéler

text: André Charles Biéler (8. lokakuuta 1896 Lausanne, Sveitsi – 1. joulukuuta 1989 Kingston, Ontario, Kanada) oli sveitsiläissyntyinen, vuonna 1908 perheineen Kanadaan asettunut taidemaalari. Hän palveli ensimmäisessä maailmansodassa ja opiskeli Yhdysvalloissa, Pariisissa sekä Sveitsissä. Hänen opettajiensa joukossa oli hänen taiteilijasukulaisensa Ernest Biéler.


title: André Biéler

text: Biéler asui vuosina 1927–30 Québecin Île d'Orléansissa, jossa hän maalasi Québecin asukkaiden elämään liittyneitä teoksia. Vuonna 1930 hän perusti studion Montrealiin ja elätti itsensä sekä taiteenteolla että opetustyöllä. Vuonna 1936 hänet kutsuttiin Queenin yliopistoon, jonka taiteen professorina hän toimi, kunnes jäi eläkkeelle vuonna 1963.


title: Allan Edson

text: Aaron Allan Edson (18. joulukuuta 1846 Standbridge, Québec – 1. toukokuuta 1888 Glen-Sutton, Québec) oli kanadalainen taidemaalari. Hänen ensimmäinen opettajansa oli todennäköisesti Montrealissa elänyt yhdysvaltalaistaiteilija Robert Duncanson. Myöhemmin hän opiskeli Lontoossa, Englannissa. Hän kuului Kanadalaisten taiteilijoiden seuran perustajajäseniin ja osallistui näiden ensimmäiseen näyttelyyn vuonna 1868. 1870-lukuun mennessä hänestä oli tullut eräs Kanadan johtavista maisemamaalareista. 1880-luvun alussa hän asui Ranskan Cernay-la-Villessä, jossa hän sai opetusta Léon Pelouselta. Vuosina 1886–87 hän asui Lontoossa.


title: Allan Edson

text: Edsonin töiden joukossa ovat "Sheep in Landscape" (1869) ja dramaattisempi "The Coming Storm, Lake Memphremagog" (1880).


title: Dr. Reddy's Laboratories

text: Dr. Reddy's Laboratories on vuonna 1984 perustettu intialainen lääketeollisuusyhtiö. Yrityksen päätoimipiste sijaitsee Hyderabadissa ja sen palveluksessa on noin 22 700 työntekijää.


title: Dr. Reddy's Laboratories

text: Alkuvuodesta 2018 alussa Dr. Reddy's oli yksi Intian viidestaä suurimmasta lääketehtaista ja kuului markkina-arvoltaan Bombayn pörssin 100 suurimman yhtiön joukkoon. Yrityksen osake on noteerattu Intian molemmissa pääpörsseissä (BSE ja NSE) sekä New Yorkin pörssissä.


title: Dr. Reddy's Laboratories


title: Puhu äänellä jonka kuulen

text: Puhu äänellä jonka kuulen on Happoradio-yhtyeen 10. lokakuuta 2008 albumilta "Kaunis minä" julkaistu single.


title: Jennifer Dickson

text: Jennifer Dickson OC (s. 17. syyskuuta 1936 Piet Retief, Etelä-Afrikka) on kanadalainen taidemaalari, valokuvaaja ja taidegraafikko. Hänestä tuli vuonna 1976 ensimmäinen Lontoon Royal Academy of Artsin kuninkaalliseksi akateemikoksi nimittämä kanadalainen. Hän sai oikeustieteen kunniatohtorin arvon Albertan yliopistosta vuonna 1988, pääsi Kanadan ritarikunnan upseeriksi 1995 ja voitti Victor Tolgesy -taidepalkinnon 2001. Hänen töitään on esillä muun muassa Kanadan kansallisgalleriassa.


title: Jennifer Dickson

text: Dickson sairasti lapsuudessaan Etelä-Afrikassa poliota ja kävi kotikoulua. Hän aloitti opiskelun Englannissa vuonna 1954, pääsi stipendin turvin opiskelemaan myös Ranskaan ja muutti Montrealiin 1969 vietettyään edeltäneen vuoden Jamaikalla.


title: Roy Kiyooka

text: Roy Kenzie Kiyooka (18. tammikuuta 1926 Moose Jaw, Saskatchewan – 8. tammikuuta 1994 Vancouver) oli kanadalainen taidemaalari, kuvanveistäjä ja runoilija. Hän oli japanilaistaustainen. Hän opiskeli Calgaryssa Jock Macdonaldin johdolla vuosina 1946–1949 ja vietti vuonna 1956 kahdeksan kuukautta James Pinton oppilaana San Miguel de Allendessa, Meksikossa.


title: Roy Kiyooka

text: Vuonna 1966 Kiyookaa pyydettiin osallistumaan São Paulon biennaaliin, ja vuonna 1969 häneltä tilattiin veistos näytteille Kanadan paviljonkiin vuoden 1970 maailmannäyttelyyn Osakaan. Hän julkaisi runouttaan lukuisissa kokoelmissa ja pääsi työnsä ansiosta ehdolle Kenraalikuvernöörin palkinnon saajaksi.


title: Beyond the Black

text: Beyond the Black on saksalainen sinfonista metallia soittava yhtye.


title: Jock Macdonald

text: James Williamson Galloway "Jock" Macdonald (31. toukokuuta 1897 Thurso, Skotlanti – 3. joulukuuta 1960, Toronto, Ontario, Kanada) oli kanadalainen taidemaalari. Hän kuului abstraktin taiteen edistäjien Painters Eleven -ryhmään.


title: Jock Macdonald

text: Ensimmäisen maailmansodan aikana Macdonald haavoittui Ranskassa ja vietti vuoden toipilaana sairaalassa. Hän muutti vuonna 1926 Vancouveriin, jossa vietti suurimman osan loppuelämästään. Hänen töidensä joukossa ovat "Rust of Antiquity" (1958) ja "Growing Serenity" (1960).


title: Jürg Wyttenbach

text: Jürg Wyttenbach (s. 2. joulukuuta 1935 Bern) on sveitsiläinen säveltäjä, kapellimestari ja pianisti. Hän on tuotannossaan yhdistellyt musiikkia moniin muihin taiteenaloihin. Hän oli mukana perustamassa IGNM Baselia ja on luennoinut pitkään Baselin musiikkiakatemiassa. Hän voitti Sveitsin musiikkipalkinnon vuonna 2017.


title: Jürg Wyttenbach

text: Sveitsissä, Saksassa ja Ranskassa opiskelleen Wyttenbachin opettajiin lukeutui Yvonne Lefébure.


title: Yélékébougou

text: Yélékébougou on maalaiskunta ja sen keskuskylä Koulikoron alueen Katin piirissä Malissa. Se sijaitsee 30 kilometriä Katista etelään. Kunnassa on 12 800 ja kylässä 2 400 asukasta (vuonna 2009).


title: Yélékébougou

text: Yélékébougoun kunta rajoittuu etelässä Katin piirin Safon ja Kambilan, lännessä Kalifabougoun ja Diédougoun, pohjoisessa Kolokanin piirin Nossombougoun ja idässä Koulikoron piirin Koulan kuntiin.


title: Yélékébougou

text: Kuntaan kuuluu 17 kylää. Asukkaat ovat etupäässä bambaroita, fulbeja ja soninkeja. Yleisin kieli on bambara. Uskontoja ovat islam, kristinusko ja animismi.


title: Yélékébougou

text: Yélékébougoun kautta kulkee Bamakosta pohjoiseen johtava maantie RN3. Seudun pääelinkeinot ovat maanviljely, karjanhoito ja metsien hyödyntäminen. Lisäksi harjoitetaan kaupankäyntiä ja käsityöammatteja.


title: Juhani Leino

text: Juhani Veikko Ilmari Leino (s. 24. heinäkuuta 1937 Viipuri) oli suomalainen varatuomari, joka toimi Kemin kaupunginjohtajana.


title: Juhani Leino

text: Juhani Leino syntyi opettajien Eino Emil Leino ja Lahja Siviä Sarkian perheeseen. Hänen puolisonsa vuodesta 1963 oli Eila Annikki Hiltunen. Leino tuli ylioppilaaksi 1956 ja valmistui oikeustieteen kandidaatiksi Helsingin yliopistosta 1963, varatuomarin arvon hän sai 1966. Hän toimi Kemin raastuvanoikeudessa kaupunginviskaalina 1966–1969 ja Kemin apulaiskaupunginsihteerinä 1969–1972. Porin kaupungin lakimies Leino oli vuodesta 1972 vuoteen 1980, jolloin hänestä tuli Kemin kaupunginjohtaja. Tässä tehtävässä Leino toimi heinäkuun loppuun vuonna 2000 asti, jolloin häntä seurasi kaupunginjohtajana Kalervo Ukkola. Jo edesmennyt Leino vaikutti muun muassa jäänmurtaja Sampon hankintaan Kemin matkailukohteeksi vuonna 1987.


title: N’Gabacoro

text: N’Gabacoro (myös "N’Gabacoro-Droit") on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen rannalla 20 kilometriä Bamakon keskustasta itään. Kunnassa on 18 300 ja kylässä 7 400 asukasta (vuonna 2009).


title: N’Gabacoro

text: N’Gabacoron kunnan pinta-ala on 105,76 neliökilometriä. Se rajoittuu pohjoisessa Katin piirin Moribabougoun ja etelässä Baguinéda-Campin kuntiin, idässä Koulikoron piirin Tienfalan kuntaan ja lännessä Bamakon kaupunkipiirikuntaan.


title: N’Gabacoro

text: Kuntaan kuuluu seitsemän kylää. Asukkaat ovat bambaroita, songhaita, fulbeja, bozoja, dogoneja, boboja ja mandinkoja. Vallitseva uskonto on islam. Lisäksi on kristittyjä ja animisteja.


title: N’Gabacoro

text: N’Gabacoron kautta kulkee Bamakon ja Koulikoron välinen maantie. Paikallisia elinkeinoja ovat hiekan ja soran hyödyntäminen, karjanhoito, maanviljely, kalastus sekä pienimuotoinen kaupankäynti ja yritystoiminta.


title: Kalervo Ukkola

text: Ahti Kalervo Ukkola (s. 12. kesäkuuta 1949 Oulu) on suomalainen diplomi-insinööri, joka toimi muun muassa Kemin kaupunginjohtajana ja Oulun kansliapäällikkönä.


title: Kalervo Ukkola

text: Kalervo Ukkola syntyi työnjohtaja Arvo Ukkolan ja Hilkka Lindemanin perheeseen. Hänen puolisonsa vuodesta 1978 on Ulla Happonen. Ukkola tuli ylioppilaaksi 1968 ja valmistui diplomi-insinööriksi 1974. Hän toimi Teknisen tarkastuslaitoksen suunnittelijana 1975–1976, Uudenmaan aluetyöterveyslaitoksen työturvallisuusinsinöörinä 1976–1979 ja Työterveyslaitoksen tutkimusinsinöörinä 1980–1982. Oulun yliopiston työtieteen lehtori Ukkola oli 1982–2000 ja vs. professori 1986–1988. Kemin kaupunginjohtajana Ukkola toimi 2000–2005 ja Oulun kansliapäällikkönä vuodesta 2005. Kansliapäällikön tehtäviä Ukkola hoiti vuoteen 2011, Oulun apulaiskaupunginjohtaja hän oli 2012 ja edunvalvontapäällikkö 2013–2014. Eläkkeelle Ukkola jäi lokakuun lopussa vuonna 2014. Kaupunginjohtajan arvonimi Ukkolalle myönnettiin joulukuussa 2014.


title: Sol (jumalatar)

text: Sól (muinaisislanniksi "aurinko") on skandinaavisessa mytologiassa auringon jumalatar ja henkilöitymä, Mundilfarin tytär ja Mánin sisar. Hänen taivaan halki kulkevia vaunujaan vetävät kaksi hevosta, joita kutsutaan nimillä "Arvakr" ("varhain herännyt") ja "Alsvidr" ("nopein kaikista"). Auringon henkilöitymä esiintyy myös toisessa Merseburgin loitsussa, jossa häntä kutsutaan nimellä Sunna.


title: Sol (jumalatar)

text: Sólin vaunut kulkevat nopeasti taivaankannen yli, sillä niitä ajaa takaa susi nimeltään Skoll. Ragnarökissä Skoll viimein saavuttaa Sólin ja ahmaisee auringon.


title: Haapsalun kaupunki

text: Haapsalun kaupunki sijaitsee Länsi-Virossa Läänemaan maakunnassa.


title: Haapsalun kaupunki

text: Meri ympäröi kaupunkia kolmelta suunnalta: lännessä alue rajoittuu Väinämereen, etelässä Matsalunlahteen ja pohjoisessa Haapsalunlahteen.


title: Haapsalun kaupunki

text: Vuoden 2017 kuntauudistuksessa Ridalan kunta ja vanha Haapsalun kaupunki muodostivat uuden Haapsalun kaupungin. Tällöin vanhan Haapsalun keskuksesta tuli epäitsenäinen kaupunki, asutusyksikkö (), ja uuden Haapsalun hallinnollisen kaupungin, hallintoyksikön (), osa.


title: Haapsalun kaupunki

text: Kaupunki muodostuu Haapsalun epäitsenäisestä kaupungista (linn, asustusüksus), Paralepan ja Uuemõisan pienkauppaloista (alevik) sekä 56 kylästä (küla).


title: Haapsalun kaupunki

text: Valtatie 9 Tallinnan suunnasta Sauesta päättyy Haapsaluun Rohukülan satamaan, josta on lauttayhteys Hiidenmaalle ja Vormsille.


title: Kodorin kriisi 2001

text: Kodorin kriisi oli lokakuussa 2001 georgialaisten ja abhasialaisten joukkojen välillä käyty yhteenotto Kodorisolassa Abhasiassa. Georgialaiset saivat tukea tšetšenialaisilta taistelijoilta. Maailman media, joka keskittyi Yhdysvaltojen hyökkäykseen Afganistaniin, vähätteli konfliktia. Taistelu koitui ainakin 40 ihmisen kuolemaksi.


title: Kodorin kriisi 2001

text: 4. lokakuuta 2001 ryhmä Ruslan Gelayevin johtamia tšetšenialaisia ja georgialaisia taistelijoita menivät solaan Georgian puolelta ja hyökkäsi Giorgievskojen kylään. Kun Yhdistyneiden kansakuntien tarkkailijoita kantanut helikopteri ammuttiin 8. lokakuuta 2001 alas, yhdeksän ihmistä kuoli.


title: Kodorin kriisi 2001

text: Abhasialaisten vangitsema georgialainen Valery Chkhetiani sai halvauksen 5. elokuuta 2004, ja hänet vietiin sairaalan, jossa hän kuoli kaksi päivää myöhemmin. Chkhetiani oli tuomittu viidentoistavuoden vankeuteen.


title: Kodorin kriisi 2001

text: Viron entinen pääministeri ja silloinen Georgian presidentin neuvonantaja Mart Laar sanoi 29. elokuuta 2006, että Kodorin konflikti oli Venäjän suunnittelema. Laar myös varoitti, että Georgiaan kohdistuvia Venäjän provokaatioita on odotettavissa, mutta Georgia on valmistautunut selviämään kaikista Venäjän asettamista haasteista.


title: Kodorin kriisi 2001

text: Venäjä syytti 30. huhtikuuta Georgiaa 1 500 miehen kokoamisesta Kodorin alueelle Abhasian valtaamiseksi. Venäjä vastasi Georgian tekoon kokoamalla omia joukkojaan alueelle kiristämällä maiden välejä. Nämä joukot taistelivat myöhemmin vuoden 2008 sodassa.


title: Moribabougou

text: Moribabougou on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen vasemmalla rannalla 20 kilometriä Bamakon keskustasta itään. Kunnassa on 27 100 ja kylässä 15 600 asukasta (vuonna 2009).


title: Moribabougou

text: Moribabougoun kunnan pinta-ala on 200 neliökilometriä. Se rajoittuu etelässä Katin piirin N’Gabacoron ja pohjoisessa Safon kuntiin, lännessä Sangarébougoun kuntaan ja Bamakon kaupunkipiirikuntaan sekä idässä Koulikoron piirin Tienfalan kuntaan. Maisemaa leimaavat pohjoisessa kohoavat Mandinguevuoret laaksoineen. Sadekauden jälkeen kuivuvat pienet joet laskevat Nigeriin. Seutu kuuluu Sudanin vyöhykkeeseen.


title: Moribabougou

text: Kuntaan kuuluu neljä kylää. Se on osa Bamakon esikaupunkialuetta. Asukasluku on kasvanut voimakkaasti 2000-luvun alussa. Suurin etninen ryhmä ovat bambarat. Lisäksi on dogoneja, fulbeja, somonoja, songhaita, soninkeja ja mandinkoja. Yleisin kieli on bambara. Vallitseva uskonto on islam, mutta kunnassa on myös kristittyjä ja animisteja.


title: Moribabougou

text: Moribabougoun kautta kulkevat Bamakon ja Koulikoron välinen päällystetty maantie RR14 sekä Dakarin–Nigerin rautatie. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Osa asukkaista käy ansiotöissä Bamakossa.


title: Pärnun kaupunki

text: Pärnun kaupunki sijaitsee Lounais-Virossa Pärnumaan maakunnassa Riianlahden rannalla.


title: Pärnun kaupunki

text: Vuoden 2017 kuntauudistuksessa Audrun, Paikusen ja Tõstamaan kunnat sekä vanha Pärnun kaupunki yhdistyivät muodostaen uuden Pärnun kaupungin. Tällöin vanhan Pärnun keskuksesta tuli epäitsenäinen kaupunki, asutusyksikkö (), ja uuden Pärnun hallinnollisen kaupungin, hallintoyksikön (), osa.


title: Pärnun kaupunki

text: Kaupunki muodostuu Pärnun epäitsenäisestä kaupungista (linn, asustusüksus), Lavassaaren ja Paikusen kauppaloista (alev), Audrun ja Tõstamaan pienkauppaloista (alevik) sekä 49 kylästä (küla).


title: Pärnun kaupunki

text: Valtatie 4 Tallinnasta Latvian rajalle kulkee Pärnu kautta. valtatie 5 Rakvereen sekä rautatie Tallinnaan alkavat Pärnusta.


title: Espanjan Grand Prix 2018

text: Espanjan Grand Prix 2018 (virallisesti Formula 1 Gran Premio de España Emirates 2018) oli Formula 1 -kauden viides osakilpailu, joka ajettiin 13. toukokuuta Circuit de Barcelona-Catalunyan moottoriradalla Barcelonassa Espanjassa.


title: Stora Ådholmen

text: Stora Ådholmen on huvilasaari Espoon itäsaaristossa. Se sijaitsee nelisen kilometriä Matinkylän Nuottaniemen venesatamasta itäkaakkoon. Espoon virallisessa kaupunginosajaossa Stora Ådholmen kuuluu Matinkylään; saaren ja Matinkylän manneralueen välinen etäisyys on pienimmillään noin kolme kilometriä.


title: Stora Ådholmen

text: Stora Ådholmenin pinta-ala on noin 14 hehtaaria, ja se on itäsaariston rakennetuimpia huvilasaaria. Saaren lounaispuolella sijaitsee Lilla Ådholmen. Saarten välinen salmi on kapea ja matala, joten merenpinnan ollessa alhaalla se muuttuu saaria yhdistäväksi kannakseksi. Stora Ådholmenin suurin pituus lounaasta koilliseen on noin 700 metriä, Lilla Ådholmenin suurin pituus kaakosta luoteeseen on puolestaan noin 200 metriä.


title: Stora Ådholmen

text: Ådholmen-nimen taustalla on ruotsin appellatiivi åda, joka tarkoittaa naarashaahkaa. Nimi on viitannut alunperin joko Stora Ådholmeniin tai koko saariryhmään. Lilla Ådholmen on sittemmin saanut kokoonsa viittavan tarkenteen "Lilla", jolloin suurempaa saarta on vastavuoroisesti alettu kutsua Stora Ådholmeniksi. Varhaisimmat maininnat saariryhmän nimistä ovat 1600-luvulta.


title: Stora Ådholmen

text: Stora Ådholmenin itäpuolella on useita pieniä saaria ja luotoja, joista Vattukobben ja Vettakobben ovat luonnonsuojelualueita. Ådholmenin saariryhmän naapurisaaria ovat muun muassa Miessaari noin kilometri lännen suuntaan sekä Vehkasaari ja Käärmesaari runsas kilometri pohjoiseen. Lounaassa lähin naapurisaari on Haraholmen.


title: Mustavalkoleguaani

text: Mustavalkoleguaani eli nokileguaani ("Ctenosaura similis") on leguaanien heimoon kuuluva liskolaji. Se on maaleguaanien suvun suurin ja laajimmalle levinnein laji. Sitä tavataan Meksikosta ja Keski-Amerikasta, jossa sitä käytetään ihmisravinnoksi. Mustavalkoleguaani on mitattu maailman nopeimmaksi liskoksi.


title: Mustavalkoleguaani

text: Mustavalkoleguaanin tunnistaa sen lieriömäisestä ja piikikkäästä hännästä. Lajin väritys ja kuviointi vaihtelevat paljon, mutta täysikasvuiset yksilöt ovat ruumiinväriltään tavallisesti vaaleanharmaasta kellanruskeaan ja niiden selässä ja kyljessä on 4-12 mustaa raitaa. Täysikasvuiset koiraat voivat kasvaa jopa 1,5 metriä pitkiksi, mutta naaraat ovat pienempiä ja saavuttavat yleensä metrin pituuden. Se voi painaa viisi kiloa.


title: Mustavalkoleguaani

text: Mustavalkoleguaani elää Etelä-Meksikossa, Nicaraguassa, Guatemalassa, El Salvadorissa, Hondurasissa, Belizessä, Costa Ricassa, Panamassa sekä Providencian ja San Andrésin saarilla Kolumbiassa. Lisäksi sitä on istutettu Venezuelaan ja Floridaan. Se viettää suurimman osan ajastaan maassa, mutta on tarvittaessa hyvä kiipeilijä. Nuoret yksilöt pysyttelevät enemmän puissa, mahdollisesti välttääkseen joutumasta suurempien mustavalkoleguaanien syömäksi. Lajia tavataan kuivista ja kosteista metsäisistä alueista. Lisäksi se elää kallioalueilla, savanneilla ja rannikoiden marskimaiden ja soiden ympärillä. Mustavalkoleguaani suosii kivikkoista elinympäristöä, jossa se voi paistatella auringossa, piiloutua halkeamiin ja kiivetä puihin.


title: Mustavalkoleguaani

text:
Mustavalkoleguaani on maailman nopein lisko. Washingtonin yliopiston professori Raymond Huey kollegoineen on mitannut sen nopeudeksi 34,9 km/h, mikä on myös suurin matelijan maalla saavuttama nopeus.. Se puree ja käyttää häntäänsä aseena kun se ei voi juosta vaaraa pakoon. Laji viettää tavallisesti koko aamunsa auringon paisteessa lämmittelemiseen viileän yön jälkeen.
Parittelu tapahtuu keväällä ja koiraat osoittavat reviirin johtajuuden heiluttamalla päätään. Naaraat kaivavat pesän ja munivat jopa 30 munaa 8–10 viikkoa parittelun jälkeen. Vihreänruskeat poikaset kuoriutuvat 90 päivän kuluttua ja kaivavat tiensä ulos pesästä.


title: Mustavalkoleguaani

text: Mustavalkoleguaani on täysikasvuisena pääasiassa kasvinsyöjä, joka syö lehtiä, kukkia, hedelmiä ja varsia. Joskus ne syövät myös pieniä munia ja eläimiä, kuten niveljalkaisia, kaloja sekä lintuja. Nuoret yksilöt syövät lähes yksinomaan hyönteisiä ja siirtyvät kasviperäiseen ravintoon täysikasvuisena.


title: Mustavalkoleguaani

text: Mustavalkoleguaania syödään ja myydään kauppatoreilla Meksikossa ja Keski-Amerikassa, jossa sillä uskotaan olevan lääkinnällistä arvoa.


title: Compagnia dei Gelosi

text: Compagnia dei Gelosi oli italialainen näyttelijäryhmä, jonka tyylisuunta oli commedia dell’arte. Ryhmän perusti Flaminio Scala Milanossa vuonna 1568. I Gelosi oli aktiivinen vuoteen 1604 ja se esiintyi useissa Pohjois-Italian kaupungeissa. Maineen kasvaessa I Gelosi teki vierailuja Ranskaan, Espanjaan, Saksaan ja Puolaan.


title: Compagnia dei Gelosi

text: Ryhmään kuului aikansa tunnetuimpia näyttelijöitä, kuten Francesco Andreini ja tämän puoliso Isabella Andreini, jonka kuoleman seurauksena ryhmän toiminta kuihtui.


title: Bossofala

text: Bossofala on maalaiskunta Koulikoron alueen Katin piirissä Malissa. Sen keskuskylä Néguéla sijaitsee 45 kilometriä Katista länteen. Kunnassa on 16 900 ja keskuskylässä 5 700 asukasta (vuonna 2009).


title: Bossofala

text: Bossofalan kunnan pinta-ala on 800 neliökilometriä. Se rajoittuu pohjoisessa Katin piirin N’Tjiban ja Diédougoun, idässä Dio-Garen ja Dombilan, etelässä Sibyn ja Sobran sekä lännessä Kayesin alueen Katin piirin Makanon ja Kassaron kuntiin. Länsirajalla virtaa Baouléjoki.


title: Bossofala

text: Kuntaan kuuluu 17 kylää. Asukkaat ovat etupäässä bambaroita, fulbeja ja mandinkoja.


title: Bossofala

text: Néguélan kautta kulkee Bamakosta Senegalin rajalle johtava maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, maapähkinä, puuvilla, tupakka ja vehnä. Kotieläimiä ovat naudat, lampaat, vuohet ja siipikarja. Lisäksi harjoitetaan käsityöammatteja ja pienimuotoista kaupankäyntiä.


title: Valmis (Kasmirin albumi)

text: Valmis on suomalaisartisti Kasmirin 16. helmikuuta 2018 julkaistu toinen studioalbumi. Albumin 11 kappaleesta kymmenen ovat yhdessä tuottaneet Hank Solo sekä Jonas W. Karlsson ja yhden OP Beats. Albumi nousi ensimmäisellä listaviikollaan suoraan Suomen virallisen albumilistan ensimmäiselle sijalle ja pysytteli ensimmäiset seitsemän viikkoa kymmenen parhaan joukossa. Albumi on ylittänyt kultalevyrajan.


title: Valmis (Kasmirin albumi)

text: Albumilta julkaistiin ennen sen julkaisua kuusi singleä, joista ensimmäinen (”Amen”) lähes kaksi vuotta aiemmin.


title: Turun Vartiovuorenmäen surma 1927

text: Turun Vartiovuorenmäen surma tapahtui 13. tammikuuta 1927 Turun Vartiovuorenmäellä jolloin opiskelija Margit Niininen ampui turkulaisen liikemies John Engblomin.


title: Turun Vartiovuorenmäen surma 1927

text: Margit Niininen oli ollut vuonna 1923 viisi kuukautta työssä John Engblomin liikkeessä joka omisti kuusi kenkäkauppaa Turussa ja muutamilla muilla paikkakunnilla. Tällöin Engblom oli "tehnyt väkivaltaa" hänelle. Myöhemmin kun Niininen alkoi seurustella Åbo Akademin kirjastonhoitajana toimineen filosofian maisteri Allan Törnuddin (1889–1961) kanssa Engblom tuli usein juttusille pariskunnan kanssa tavatessaan heidät kaupungilla ja käytti tällöin halventavia ja vihjailevia ilmauksia Niinisestä. Engblom levitti kaupungilla myös juoruja Niinisestä väittäen tämän muun muassa pyydystäneen kadulta erään saksalaisen kauppamatkustajan.


title: Turun Vartiovuorenmäen surma 1927

text: Törnudd ahdistui tilanteesta ja päätti tehdä jotain sen ratkaisemiseksi vaikka Niininen koettikin estellä häntä joutumasta vaikeuksiin asian takia. Joulukuussa 1926 Törnudd antoi Niiniselle 6.35 mm Bayard-pistoolin sekä saksalaisia seteleitä joita Niiniisen oli tarkoitus levittää paikalle sen jälkeen kun hän olisi ampunut Engblomin jotta tekijäksi epäiltäisiin jotain ulkomaalaista.


title: Turun Vartiovuorenmäen surma 1927

text: Niininen sopi 2. tammikuuta 1927 puhelimitse tapaamisesta Engblomin kanssa jolloin olisi tarkoitus selvittää asiat. He tapasivat 3. tammikuuta illalla kello 22 Turun Vartiovuorenmäellä. Niinisen oli tarkoitus ampua Engblom tässä tapaamisessa mutta hän ei kyennyt sitä tekemään kun Engblom käyttäytyikin nyt ystävällisesti ja tarjoutui avustamaan Niinistä rahallisesti. Tapaamisen jälkeen Törnudd moitti Niinistä ja halusi nyt itse hoitaa ampumisen. Niininen sopi kuitenkin nyt uuden tapaamisen 13. tammikuuta kello 22 aikaan samassa paikassa Vartiovuorenmäen itäisellä rinteellä. Uudessa tapaamisessa Engblom käyttäytyi nyt töykeästi ja Niinisen ja hänen välilleen syntyi riita joka päättyi siihen että Niininen ampui kaksi laukausta joista toinen oli kuolettava Engblomiin. Hän jätti paikalle myös useita nippuja saksalaisia seteleitä.


title: Turun Vartiovuorenmäen surma 1927

text: Poliisi teki tutkimuksissaan läpimurron kun selvisi että paikalta löytyneet 6,35-kaliiberisen taskupistoolin hylsyt oli ammuttu samalla aseella kuin Alan Törnuddin Paraisilla sijainneen kesähuvilan pihalta löydetyt hylsyt. Niininen ja Törnudd joutuivat poliisikulusteluihin ja 25. huhtikuuta Törnudd tunnusti yllyttäneensä Niinisen murhaan. Tämän jälkeen myös Niininen teki tunnustuksen. Turun raastuvanoikeus tuomitsi 10. joulukuuta 1927 Margit Niinisen elinkaudeksi kuritushuoneeseen murhasta ja Allan Törnuddin yllytyksestä murhaan samoin elinkaudeksi kuritushuoneeseen. Turun hovioikeus alensi tuomioita helmikuussa 1928 niin että Niininen sai 10 vuotta kuritushuonetta tahallisesta taposta ja Törnudd 4 vuotta kuritushuonetta avunannosta tappoon. Korkein oikeus alensi vielä Niinisen tuomiota niin että hänet tuomittiin täyttä ymmärrystä vailla tehdystä taposta 5 vuodeksi kuritushuoneeseen. Tasavallan presidentti Lauri Kristian Relander armahti Margit Niinisen joulukuussa 1929 ja tämä vapautui Hämeenlinnan naisvankilasta 18. joulukuuta 1929 oltuaan siellä noin puolitoista vuotta.


title: Turun Vartiovuorenmäen surma 1927

text: Margit Niininen meni naimisiin Alan Törnuddin kanssa vuonna 1930 vapauduttuaan vankilasta. Hän valmistui samana vuonna filosofian kandidaatiksi ja oli Helsingin kaupungin palveluksessa lastensuojelutyössä vuodesta 1939 alkaen. Niininen väitteli filosofian tohtoriksi 1956. Hän jäi eläkkeelle lastenhuoltotoimiston toimistopäällikön tehtävästä vuonna 1968.


title: Mauriainen

text: Mauriainen voi tarkoittaa seuraavia:


title: I Hear a Symphony (albumi)

text: I Hear a Symphony on yhdysvaltalaisen tyttöbändin The Supremesin kahdeksas studioalbumi. Albumin julkaisi Motown-levy-yhtiö helmikuussa 1966. Albumi sijoittui Billboard 200 -albumilistan 8. sijalle ja Top R&B Albums -albumilistan ensimmäiselle sijalle.


title: I Hear a Symphony (albumi)

text: Kaikki kappaleet tuottanut Brian Holland ja Lamont Dozier paitsi kappaleen ”Yesterday”, jonka on tuottanut Norman Whitfield.


title: I Hear a Symphony

text: I Hear a Symphony on yhdysvaltalaisen tyttöbändin The Supremesin vuoden 1965 kappale, joka äänitettiin Motown-levy-yhtiölle.


title: I Hear a Symphony

text: Motownin Holland–Dozier–Holland-tiimin säveltämä ja sanoittama kappale sijoittui Billboard Hot 100 -singlelistan ensimmäiselle sijalle.


title: Persona 5: The Animation

text: Persona 5: The Animation on vuonna 2018 esitetty ja CloverWorksin tuottama japanilaiseen PlayStation 3- ja PlayStation 4 -konsolipeliin "Persona 5" perustuva animesarja. Sarjan on ohjannut Masashi Ishihama ja käsikirjoittanut Shinichi Inotsume, konsopeliversion musiikista vastanneen Shōji Meguron palatessa säveltäjäksi.


title: Persona 5: The Animation

text: Jo ennen peliversion julkaisua 3. syyskuuta 2016 julkaistiin animespesiaali "The Day Breakers". Lisäksi on tehty kaksi erikoispitkää erikoisjaksoa, joista ensimmäinen julkaistiin joulukuussa 2018 ja toinen julkaistaan maaliskuussa 2019.


title: Persona 5: The Animation

text: Ren Amamiya muuttaa Tokioon viettämään toisen lukiovuotensa Shujinin akatemiassa. Hän päätyy salaperäiseen paikkaan ja tulee vaaratilanteessa herättäneeksi Persoonan mahdin, minkä jälkeen hän muodostaa ystäviensä kanssa ryhmän nimeltä ”Sydänten haamuvarkaat” () muuttaakseen pahantahtoiset aikuiset varastamalla vääristyneet halut heidän sydämistään.


title: Gustaf Selin

text: Gustaf Selin (14. lokakuuta 1830 Sääksmäki – 24. toukokuuta 1905 Tampere) oli suomalainen Tampereella vaikuttanut kauppias ja kunnallismies.


title: Gustaf Selin

text: Metsä-Paavolan talossa Sääksmäen Tarttilassa syntynyt Selin muutti 31-vuotiaana Tampereelle ja aloitti siellä ruokatavarakauppiaana vuonna 1861. Hän lajensi pian liiketoimiaan viljakaupan puolelle ja menestyi siinä niin hyvin, että saattoi vuonna 1885 rakentaa Tampereen Kauppatorin eteläreunalle kolmikerroksisen Selinin talon. Selin toimi myös sekatavarakauppiaana.


title: Gustaf Selin

text: Selin oli mukana Tampereen kunnallispolitiikassa ja oli Tampereen kaupunginvaltuuston jäsen 1875–1893. Hän oli myös kaupungin rahatoimikamarin jäsen 1875–1878 ja 1883–1885 sekä puheenjohtaja 1885 ja 1889–1901. Selin oli myös mukana perustamassa Aamulehteä ja kuului Suomalaisen klubin johtokuntaan. Hänet valittiin myös Tampereen edustajana säätyvaltiopäiville mutta ruotsinmielisten valitus kumosi valinnan.


title: Gustaf Selin

text: Gustaf Selin oli naimisissa Vivika Karlundin kanssa. Heidän poikansa Frans Selin (s. 1866) oli Aamulehden (Tampereen Kirjapaino Oy) isännöitsijänä 1894–1906 ja lehden johtokunnan jäsenenä ja puheenjohtajana. Hän omisti vuodesta 1907 alkaen Lempäälässä Lopen kartanon. Toinen poika Gustaf Alfred Selin (1865–1916) kävi Turun kauppaopiston ja omisti vuodesta 1896 oman puutavaraliikkeen sekä vuodesta 1905 Pyhäjärven höyrysahan, jonka yhteydessä oli sahatavaran kuivaamo ja höyläämö.


Luettelo Florida Panthersin varaamista pelaajista sisältää kaikki Florida Panthersin NHL:n varaustilaisuuksissa varaamat pelaajat.


title: Luettelo Florida Panthersin varaamista pelaajista

text: Florida Panthers on historiansa aikana päässyt varaamaan kahdesti numerolla 1. Panthers varasi Ed Jovanovskiin ja Aaron Ekbladin. Suomalaisia kiekkoilijoita Panthers on varannut 12 kappaletta.


title: Yhdysvaltain presidentinvaalit 1844

text: Yhdysvaltain presidentinvaalit 1844 olivat järjestyksessään 15. Yhdysvaltain presidentinvaalit, jotka järjestettiin 1. marraskuuta – 4. joulukuuta 1844. James K. Polk demokraattisesta puolueesta voitti whig-puolueen Henry Clayn täpärässä kilvassa, jonka kiistanalaisina teemoina olivat orjuus ja Texasin tasavallan liittäminen osaksi Yhdysvaltoja.


title: Yhdysvaltain presidentinvaalit 1844

text:
Yhdysvaltain presidentinvaalit 1844
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
! Määrä


title: Nioumamakana

text: Nioumamakana on maalaiskunta ja sen keskuskylä Koulikoron alueen Katin piirissä Malissa. Se sijaitsee lähellä Guinean rajaa 150 kilometriä Katista länteen. Kunnassa on 8 400 ja kylässä 500 asukasta (vuonna 2009).


title: Nioumamakana

text: Nioumamakanan kunnan pinta-ala on 322,92 neliökilometriä. Se rajoittuu koillisessa Katin piirin Sobran, etelässä Kangaban piirin Balan Bakaman ja luoteessa Kayesin aluein Kitan piirin Sirakoron ja Makanon kuntiin sekä lounaassa Guineaan. Maisemaa leimaavat Mandinguevuoret. Seutu kuuluu Sudanin vyöhykkeeseen. Kasvillisuus on vuoristometsiä, galleriametsiä sekä puu- ja metsäsavannia. Eläinkunta käsittää muun muassa antilooppeja ja pahkasikoja sekä leijonan ja leopardin kaltaisia katoamassa olevia suurpetoja.


title: Nioumamakana

text: Kuntaan kuuluu yhdeksän kylää. Asukkaat ovat mandinkoja, fulbeja, bambaroita ja soninkeja.


title: Nioumamakana

text: Kunnan liikenneyhteydet ovat huonot varsinkin sadekaudella. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat ja vuohet. Lisäksi harjoitetaan keräilyä, käsityöammatteja ja perinteisin menetelmin tapahtuvaa kullankaivua. Kultaesiintymiä ovat keskuskylän Dagala sekä Kéniéba Couta.


title: Koripallon Mestarien liiga 2017–2018

text: Koripallon Mestarien liigan kausi 2017–2018 oli sarjan historian toinen. Sarjaan osallistui karsinta mukaan lukien 56 joukkuetta 32 maasta. Kausi alkoi karsintakierroksilla 19. syyskuuta 2017 ja päättyi final four -turnauksen loppuotteluun 6. toukokuuta 2018. Mestaruuden voitti ensimmäisen kerran kreikkalainen AEK Ateena, joka voitti loppuottelussa AS Monacon 100–94. Pronssiottelussa espanjalainen CB Murcia voitti saksalaisen Riesen Ludwigsburgin 85–74.


title: Koripallon Mestarien liiga 2017–2018

text: Kauden arvokkaimmaksi pelaajaksi nimettiin AEK Ateenan Manny Harris. Harrisin lisäksi kauden tähdistöviisikkoon nimettiin korikuningas DJ Kennedy, Louis Labeyrie, Ovie Soko ja Elmedin Kikanović.


title: Värittömän miehen vaellusvuodet

text: Värittömän miehen vaellusvuodet (jap. "Shikisai o motanai Tazaki Tsukuru to, kare no junrei no toshi") on japanilaisen kirjailija Haruki Murakamin romaani, joka julkaistiin vuonna 2013. Suomessa kirja julkaistiin Tammen Keltaisessa kirjastossa Raisa Porrasmaan suomentamana vuonna 2014. Kirja oli ensimmäinen Murakamin teos, joka suomennettiin suoraan japanin kielestä.


title: Värittömän miehen vaellusvuodet

text: Kirja kertoo japanilaisesta Tsukuru Tazakista, jonka ystävät hylkäsivät hänet nuoruudessaan. Tsukuru palaa traumaattiseen menneisyyteensä ja lähtee selvittämään hylkäämisen syytä sekä etsimään vanhoja ystäviään. Kirjassa päähenkilö matkustaa muun muassa yhden kadonneen ystävänsä perässä Hämeenlinnaan Suomeen.


title: Champion (RuPaulin albumi)

text: Champion on RuPaulin viides studioalbumi, julkaistiin 24. helmikuuta 2009.


title: S/S Primula

text: S/S Primula oli suomalainen Helsingin Höyrylaiva Oy:n ja Suomen Höyrylaiva Oy:n omistama rahtihöyrylaiva joka oli liikenteessä 1904–1955.


title: S/S Primula

text: S/S Primula rakennettiin W. Lindbergs Verkstad och Varfs Ab:n telakalla Tukholmassa tilaajan ollessa Helsingin Höyrylaiva Oy (Helsingfors Ångfartygs Ab). Matkustaja- ja rahtilaivaksi rakennettu alus liikennöi Helsinki-Lyypekki-linjalla. Ensimmäisen maailmansodan alettua 1914 saksalaiset takavarikoivat aluksen Lyypekissä ja se oli sitten vuodesta 1915 alkaen miinanraivaajien tuki- ja saattuealuksena. Laivan omistaja Helsingin Höyrylaiva Oy yhdistettiin vuonna 1920 Suomen Höyrylaiva Oy:hyn ja kun S/S Primula luovutettiin 1921 takaisin Suomen Höyrylaiva Oy:lle se vietiin Norddeutscher Lloydin telakalle Bremerhaveniin jossa laiva kunnostettiin ja muutettiin kokonaan rahtilaivaksi.


title: S/S Primula

text: S/S Primula oli sitten vuodesta 1923 alkaen rahtilaivana muun muassa Helsinki-Tukholma-linjalla. Laiva sai konevian marraskuussa 1955 minkä jälkeen se myytiin Oy Vuoksenniska Ab:lle romutettavaksi.


title: S/S Primula

text: S/S Primulan pituus oli 61,65 metriä, leveys 8,59 metriä ja syväys 4,80 metriä. Laivan vetoisuus oli 867 bruttorekisteritonnia. Sen voimanlähteenä oli kolmisylinterinen 870 hevosvoiman trippelihöyrykone. Suurin kulkunopeus oli 10 solmua.


title: Kaksiluonto-oppi

text: Kaksiluonto-oppi eli "dyofysitismi" (kreik. dyo, kaksi ja physis, luonto) on kristillisessä teologiassa kristologian perustavin oppi Jeesuksesta, jonka mukaan Kristus on yhtäaikaa sekä todellinen ihminen että todellinen Jumala. Kristus on täysin jumalallisena ja täysin inhimillisenä ja molempina ”yksi ja sama” (kr. "heis kai ho autos"). Nämä kaksi luontoa ovat hänessä ”sekoittamatta, muuttamatta, jakamatta ja erottamatta”.


title: Kaksiluonto-oppi

text:
Kaiken kristillisen uskon ydin on oppi Kristuksesta, eli kristologia. Kristologia määrittelee Jeesus Nasaretilaisen paikan käsitekartalla ja pyrkii sijoittamaan hänet ajan ja ikuisuuden, ihmisyyden ja jumalallisuuden sekä erityisyyden ja universaalisuuden koordinaatteihin. Kristologia pyrkii vastaamaan kysymykseen, mikä on Kristuksen suhde Jumalaan. Jeesuksen kuolema toi kristinuskoon materiaalia, joka selittyy ylösnousseen Jeesuksen ilmestyksillä ja niihin liitetyillä tulkinnoilla.
Uuden kristillisen liikkeen ihmiset olivat vakuuttuneita siitä, että mies, joka hetki sitten oli elänyt heidän keskuudessaan, olikin jumalallinen hahmo. Tämän miehen, jota seurakuntalaiset palvoivat jumalallisena hahmona, lähisukulaiset, äiti ja sisarukset olivat vielä eläneet samaan aikaan. Sama mies oli äskettäin kärsinyt häpeällisen ristinkuoleman.


title: Kaksiluonto-oppi

text: Varhaisen kristikunnan piti löytää asianmukainen ilmaisu äärimmäisen paradoksaaliselle ja kokonaisvaltaiselle tapahtumasarjalle. Tuon ajan jumalakuvan hallitsevana piirteenä oli ehdoton tuonpuoleisuus, kirkkaus ja muuttumattomuus. Kreikkalaisen käsityksen mukaan Jumala oli kaiken kärsimyksen ja inhimillisyyden ulkopuolella. Ajatus Jumalan todellisesta eikä vain näennäisestä (ns. doketismi) ”alas astumisesta” yhdistyen täyteen ihmisyyteen aina kuolemaan asti, oli erittäin vaikeasti hyväksyttävä.


title: Kaksiluonto-oppi

text:
Historiallinen Jeesus ei antanut selkeitä vihjeitä siitä, miten hänen persoonansa tulisi ymmärtää (eksplisiittinen kristologia). Hän oli kyllä ottanut huomioon mahdollisuuden tulla surmatuksi, ja myös keskustellut tästä oppilaittensa kanssa, mutta ei luultavasti ollut puhunut kuolemansa pelastavasta merkityksestä.
Jeesuksen persoonaan ja toimintaan oli kuitenkin latautunut vahva tulkinnan potentiaali (implisiittinen kristologia).
Evankeliumin julistajasta oli tullut evankeliumin sisältö. Jeesus Nasaretilaisen puheita ja tekoja tarkasteltiin nyt siinä valossa, mitä hänelle itselleen oli tapahtunut. Hänen kuolemansa ristillä ja ylösnousemus muodostivat erottamattoman kokonaisuuden, josta kävi ilmi, kuka hän todella oli. Näin syntyi (eksplisiittinen) kristologia.


title: Kaksiluonto-oppi

text: Uusi testamentti sisältää useita kokonaishahmotelmia, joille kaikille on yhteistä se, että Jeesuksen kuolemalla ja ylösnousemuksella on olennainen merkitys. Useimmat hahmotelmat ovat eläneet jo alussa rinta rinnan, eikä niitä voi pitää toisiaan pois sulkevina, vaan toisiaan täydentävinä.


title: Kaksiluonto-oppi

text: Toisella vuosisadalla alkoi kirkollisen keskustan reaktioissa hahmottua yhtenäinen linja, jonka soteriologinen ydinajatus on, että ”yhden ja saman” Kristuksen täytyi olla ihmisten pelastuksen tähden kokonaan jumalallinen ja kokonaan inhimillinen. Jo varhain oli tiedossa, että kristillisen uskon salaisuus on lopulta ilmaistavissa ainoastaan paradoksin muodossa.


title: Kaksiluonto-oppi

text: Kirkollisteologinen perusitseymmärrys eli ortodoksia kohtasi karikoita, joista sen oli selvittävä. Näitä olivat muun muassa ebioniitit, jotka pitivät Jeesusta tavallisena ihmisenä ja lähinnä profeettana, doketismi, joka väitti Kristuksen olevan täysin jumalallinen ja vain näytti ihmiseltä, sekä adaptionismi, joka torjui Kristuksen todellisen ihmisyyden.


title: Kaksiluonto-oppi

text: Kirkkoisä Tertullianus (n. 155–230) hahmottaa kristillisen jumalakuvan paradoksin siten, että Jumalan ykseys (una substansia) ja persoonien ero sijoittuvat olemuksellisesti (ontologisesti) eri tasoille. Vaikka Isän ja Pojan ja Pyhän Hengen suhdetta ei ollut varhaiskiristillisessä saarnassa käsitteellisesti hahmoteltu, niin siihen sisältyi vahva paradoksaalinen ajatus siitä, että Kristus, joka oli täysi ihminen, ”istui” samalla transsendenttisen isän ”oikealla puolella” ja edusti häntä maan päällä täysimittaisesti.


title: Kaksiluonto-oppi

text: Kristuksen suhde oli voimakkaasti kytköksissä ns. trinitaariseen kysymykseen, eli Isän ja Pojan ja Pyhän Hengen suhteeseen, ja vaikka homousios-lausuma sanoi, että Isä ja Poika kuuluivat olemuksellisesti yhteen, se ei vielä ratkaissut Kristuksen persoonan salaisuutta. Vaikka Isän ja Pojan suhdetta käsittelevät kiistat alkoivat 300-luvun lopulla rauhoittua, oli selvä, että kristologiseen kysymykseen tuli löytää sekä kristillistä itseymmärrystä että kiisteleviä osapuolia tyydyttävä ratkaisu.


title: Kaksiluonto-oppi

text: Keisari Konstantinuksen (n.272-274–337) koolle kutsuma Nikean konsiili vuonna 325 päätyi vakiinnuttamaan seuraavan opillisen asetelman: Isän ja Pojan olemus (eli luonto) on yhteinen, eikä Poika ole Isää alempi eikä hänestä erillinen, vaan he yhdessä ja samalla myös erillään edustavat yhden Jumalan yhtäaikaista tuonpuoleisuutta ja tämänpuoleisuutta.


title: Kaksiluonto-oppi

text: Konstantinopolin ensimmäisessä konsiilissa (381) hyväksytyn Nikean päätöksen myötä tuli selväksi, että aika oli kypsä myös varsinaisen kristologisen kysymyksen selvittämiseen. Varhaiskristillinen, luomisuskoon nojaava saarna oli alusta pitäen ollut sitä mieltä, että koko ihmisen – ja ihmisen kautta myös luomakunnan – oli määrä pelastua. Kristuksen, eli pelastuksen välittäjän tuli olla samanlainen kuin sen, jonka oli määrä pelastua.


title: Kaksiluonto-oppi

text: Lännen kirkossa oli tehty selvä jako substanssin eli luonnon (natura) ja persoonan välille siten, että ensimmäinen tarkoitti yleistä olemusta ja jälkimmäinen konkreettista yksilöä. Kristuksella oli tässä ajattelussa yksi persoona, mutta kaksi täydellistä luontoa. Idän kirkossa ”olemus” tai vaihtoehtoisesti ”luonto” alkoivat yksiselitteisesti merkitä yleistä lajia, ”hypostaasi” konkreettista yksilöä, ja ”prosōpon” sen tunnistettavaa ilmenemismuotoa, kasvoja.


title: Kaksiluonto-oppi

text: Kun ”luonto” ja ”olemus” samastuivat toisiinsa olemisen yleiseksi tasoksi samoin kuin ”hypostaasi” ja ”prosōpon” tunnistettavaksi yksilöllisyydeksi, keskustelu kirkkojen välillä saavutti sen tason, että oli mahdollista saavuttaa yhteisesti hyväksyttävä ratkaisu.


title: Kaksiluonto-oppi

text: Khalkedonin kirkolliskokous (451), jossa länsi oli ensimmäistä kertaa ratkaisevassa osassa, löysi sellaisen dogmaattisen muotoilun, jolla voitiin yhdistää toisiinsa maltillinen ykseys ja erotuskristologia. Samassa yhteydessä myös kristologiassa käytetty terminologia saatiin yhtenäistetyksi.


title: Kaksiluonto-oppi

text: - Jumala on ylösnousemuksessa ”korottanut” Jeesuksen ”Herraksi ja Messiaaksi”. Jeesus on toteuttanut vanhatestamentillisen profeetan ja viattoman hurskaan ihannekuvan ja kokenut profeetan ja hurskaan kohtalon. Tämän Jumala on palkinnut herättämällä hänet kuolleista ja antamalla hänelle messiaan jumalallisen vallan.


title: Kaksiluonto-oppi

text: - Yhtä ja samaa Jeesusta voidaan tarkastella sekä ihmisyyden että jumalallisuuden näkökulmasta, ja nämä kaksi puolta tai ulottuvuutta esiintyvät peräkkäisinä vaiheina, mutta ovat samalla myös päällekkäisiä. Jeesus on ollut koko ajan Jumalan Poika, mutta ylösnousemuksessa hänelle on annettu jumalallinen valta.


title: Kaksiluonto-oppi

text: - Nimi tulee latinasta ja tarkoittaa ennaltaolemista. Ennen ihmiseksi tulemistaan Kristus on ollut olemassa ”Jumalan muotoisena”, mutta on luopunut tästä asemasta ja ottanut ”orjan muodon” ja tullut ”ihmisten kaltaiseksi”.


title: Kaksiluonto-oppi

text: - Kristusta tarkastellaan johdonmukaisesti jumaluudesta käsin ja suunta on yksiselitteisesti ylhäältä alaspäin. Kristusta tarkastellaan jumalallisuudesta käsin.


title: Kaksiluonto-oppi

text: - Ylösnousemususkon valaisema jumalallinen näkökulma tulee evankeliumeissa selkeästi esiin. Niissä on silti kuitenkin havaittavissa ”tosi ihminen”, Jeesus Nasaretilainen. Evankeliumien Jeesuksen kasteen merkityksen korostaminen on toisinaan johtanut tulkintoihin, joissa ihminen Jeesus olisi vasta kasteen hetkellä ”adoptoitu” Jumalan Pojaksi ja vasta ylösnousemuksessa ”korotettu” Jumalan rinnalle.


title: Kaksiluonto-oppi

text: - Jeesuksen tehtävä ei rajoitu ainoastaan ihmiskuntaan vaan siihen kuuluu koko maailma ja maailmankaikkeus.


title: Kaksiluonto-oppi

text: Khalkedonin tunnuslauselma on yksi pitkä lause, jota vain pilkut jäsentävät. Tällä on haluttu korostaa sitä, että tekstissä kaikki liittyy kaikkeen, eikä siihen voi mitään lisätä, eikä siitä voi mitään jättää pois. Kaksiluonto-oppi saavutti toistaiseksi lopullisimman muotonsa Khalkedonin kirkolliskokouksessa vuonna 451.


title: Dialakoroba

text: Dialakoroba on maalaiskunta ja sen keskuskylä Koulikoron alueen Katin piirissä Malissa. Se sijaitsee 50 kilometriä Bamakosta etelään. Kunnassa on 22 800 ja kylässä 5 000 asukasta (vuonna 2009).


title: Dialakoroba

text: Dialakoroban kunta rajoittuu pohjoisessa Katin piirin Sanankoroban, idässä Bougoulan, etelässä Ouélessébougoun ja Faraban sekä lännessä Niagadinan ja Mandén kuntiin.


title: Dialakoroba

text: Kuntaan kuuluu 23 kylää. Asukkaat ovat etupäässä bambaroita, mandinkoja ja fulbeja. Vallitseva uskonto on islam.


title: Dialakoroba

text: Dialakoroban kautta kulkee Bamakosta Sikassoon johtava maantie RN7. Paikallisia elinkeinoja ovat maanviljely, karjanhoito, kalastus, kaupankäynti, käsityöammatit sekä metsien, hiekan ja soran hyödyntäminen.


title: Kohtaaminen Roomassa

text: Kohtaaminen Roomassa ("Una giornata particolare") on Ettore Scolan ohjaama italialais-kanadalainen draamaelokuva vuodelta 1977. Elokuvan tapahtumat sijoittuivat yhteen päivään 6. toukokuuta 1938 jolloin Adolf Hitler oli valtiovierailulla Benito Mussolinin luona Roomassa. Elokuvan pääosissa olivat Marcello Mastroianni, Sophia Loren ja John Vernon. Pienessä sivuosassa, fasistisen perheen tyttärenä, näytteli silloin 14-vuotias Alessandra Mussolini, Benito Mussolinin pojantytär.


title: Kohtaaminen Roomassa

text: Elokuvan tapahtumapaikkana oli roomalainen asuintalo joka on tyhjentynyt lähes kokonaan asukkaiden lähdettyä seuraamaan Hitlerin vierailuun liittyvää paraatia ja vastaanottoa. Taloon ovat jääneet vain ylirasittunut kuuden lapsen äiti Antonietta (Sophia Loren) ja hänen naapurinsa radiotoimittaja Gabriele (Marcello Mastroianni) jota uhkaa karkotus Sardinian saarelle antifasististen mielipiteiden ja homoseksuaalisuuden vuoksi. He viettävät yhdessä iltapäivää tyhjässä talossa ja heidän välilleen syntyy lyhyt suhde mutta taustalla kuuluu koko ajan kovaäänisistä tuleva propagandaselostus Hitlerin vierailusta. Samana iltana poliisi tulee pidättämään Gabrielen ja kun Antoniettan aviomies palaa kotiin yöllä hän julistaa aikovansa siittää seitsemännen lapsen jolle nimeksi tulee Adolfo.


title: Niagadina

text: Niagadina on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen oikealla rannalla 80 kilometriä Bamakosta etelään. Kunnassa on 10 400 ja kylässä 3 900 asukasta (vuonna 2009).


title: Niagadina

text: Niagadinan kunta rajoittuu koillisessa Katin piirin Dialakoroban, kaakossa Faraban, etelässä Kourouban ja luoteessa Bancoumanan kuntiin. Seutu kuuluu Sudanin ja Guinean siirtymävyöhykkeeseen. Kasvillisuus on runsasta ja alueella on paljon metsää.


title: Niagadina

text: Kuntaan kuuluu viisi kylää. Asukkaat ovat etupäässä mandinkoja. Lisäksi on fulbeja ja somonoja. Vallitseva uskonto on islam.


title: Niagadina

text: Niagadinaan on ympärivuotinen maantieyhteys. Myös Nigerjoki toimii liikenneväylänä. Seudun pääelinkeino on maatalous. Tärkeimmät viljelykasvit ovat hirssi, durra, maissi, riisi, pavut ja puuvilla. Kotieläimiä ovat naudat, lampaat, vuohet ja siipikarja. Bozot ja somonot harjoittavat kalastusta. Muita elinkeinoja ovat keräily, käsityöammatit sekä hiekan ja soran hyödyntäminen.


title: Kunz

text: Kunz on muun muassa seuraavien henkilöiden sukunimi:


title: Brutal Prog EP

text: Brutal Prog EP on suomalaisen Cause For Effectin EP, joka on julkaistiin 13. huhtikuuta 2018. Kappaleet on sävelletty vuosina 2014–2018.


title: Brutal Prog EP

text: Albumi oli metallimusiikkilehti Infernon ennakkokuuntelussa, joka sisälsi basisti-laulaja Tuomon kappalekohtaisen kommenttiraidan.


title: Eero Grundström

text: Eero Grundström (s. 1976 Rauma) on suomalainen muusikko, säveltäjä ja musiikinopettaja. Grundström on suorittanut maisterin tutkinnon Sibelius-Akatemian kansanmusiikin osastolla vuonna 2008. Hän toimii Taideyliopiston (Sibelius-Akatemia) kansanmusiikin tuntiopettajana.


title: Eero Grundström

text: Eero Grundström esiintyy sekä solistina että muun muassa seuraavien yhtyeiden kanssa: Sväng, Spontaani Vire, Crosscountry 50km, Ilona ja Huvina, Suomen Miesorkesteri, Sydänlaulu, Maria Kalaniemi duo/trio.


title: Eero Grundström

text: Harmonikkataiteilija Maria Kalaniemen ja Eero Grundströmin huhtikuussa 2017 julkaisema levy "Svalan" (Åkerö Records) menestyi hyvin World Music Charts Europe -listalla vuonna 2017.


title: Eero Grundström

text: Eero Grundström on Otto Grundströmin serkku. Samuli Karjalainen & Eero Grundström


title: Sinä olet minun (kappale)

text: Sinä olet minun on suomalaisen muusikko ja lauluntekijä Lauri Tähkän kolmas single syksyllä 2016 ilmestyneeltä "Vien sut täältä kotiin" -studioalbumilta. Kappale julkaistiin "Vien sut täältä kotiin" -albumilla 16. syyskuuta 2016 ja singlenä 18. marraskuuta 2016 Spotifyssa. Akustisena tallenteena single julkaistiin Spotifyssa 1. joulukuuta 2017, kun Tähkä esitti sen musiikkiviihdeohjelmassa Alasti-klubi yhdessä kitaristi Jaakko Kääriäisen kanssa.


title: Sinä olet minun (kappale)

text: Kappale teki listahistoriaa ja samalla uuden listaennätyksen 28. huhtikuuta 2018, kun se äänestettiin Iskelmä Radion listan ykköseksi 56 viikon ajan. "Sinä olet minun" striimasi kultaa Spotifyssa marraskuussa 2018.


title: Sinä olet minun (kappale)

text: Singlen on säveltänyt Lauri Tähkä ja sanoittanut Saara Törmä. Kappaleen on tuottanut Jukka Immonen.


title: Viinamäen kansakoulu

text: Viinamäen kansakoulu oli entisen Jalasjärven kunnan Hirvijärven kylässä vuosina 1920–1966 toiminut kansakoulu.


title: Viinamäen kansakoulu

text: Koulua varten Jalasjärven kunta osti vuonna 1920 tontin August Tuominiemen perikunnalta. Samana vuonna opetus aloitettiin Sameli Viinamäen ja Siimoni Hopiavuoren taloissa. Vuonna 1925 aloitetun koulurakennuksen alakertaan opetusta siirtyi syksystä 1927, ja koulu valmistui seuraavana vuonna.


title: Viinamäen kansakoulu

text: Ensimmäisenä opettajana Viinamäen koulussa toimi Hilma Ruha, ja muita vakituisia opettajia olivat vuosikymmenten mittaan Alli Autio, Kerttu Santalahti, Jaakko Yli-Rekola sekä koulun viimeisinä opettajina Maria Salmela ja Juhani Kungsbacka.


title: Viinamäen kansakoulu

text: Viinamäen koulu toimi lakkautuksensa 1966 jälkeen ensin juhlatilana ja sitten huonosti menestyneen muoviyrityksen tiloina.


title: Shadow of the Tomb Raider

text: Shadow of the Tomb Raider on Eidos Montréalin kehittämä ja Square Enixin julkaisema toimintaseikkailupeli, joka on julkaistu vuonna Playstation 4, Windows ja Xbox One -alustoille. Peli kuuluu "Tomb Raider" -sarjaan ja on jatkoa vuoden "Rise of the Tomb Raider" -pelille. Peli on kolmas osa Lara Croftin taustatarinan kertovissa peleissä ja trilogian päätösosa.


title: Shadow of the Tomb Raider

text: Kuten edeltäjänsäkin, peli on kolmannen persoonan näkökulmasta pelattava toimintaseikkailupeli. Uiminen on täysin uudistettu, sillä Lara pystyy nyt pitämään hengitystään veden alla pidemmän aikaa ilmataskujen tuomisen vuoksi. Lara myös kykenee menemään kallioita alas köyden avulla. Viekkaus on tärkeä osa peliä, sillä Lara pystyy irtautumaan taistelusta, kun hän poistuu vihollisten näkökentästä. Edeltäjiensä tapaan peli antaa pelaajille mahdollisuuden metsästää villieläimiä, tehdä käsityömateriaaleja kerätyistä resursseista, ratkaista pulmia ja tutkia valinnaisia hautoja.


title: Tika Sevón Liljegren

text: Tika Sevón Liljegren on ruotsalainen laulaja, joka voitti Suomen X Factor -laulukilpailun toisen tuotantokauden vuonna 2018. Hän kilpaili ohjelmassa Saara Aallon tiimissä. Kilpailussa oli palkintona sadan tuhannen euron arvoinen levytyssopimus Sony Musicin kanssa.


title: Tika Sevón Liljegren

text: Sevón Liljegren on adoptoitu Nepalista Ruotsiin puolitoistavuotiaana. Hänen biologinen äitinsä kuoli synnytyksessä ja vuotta myöhemmin hänen isänsä hukkui tulvassa. Hän on Ruotsin kansalainen, mutta kasvanut Tammisaaressa. Sittemmin Sevón Liljegren on muuttanut Karjaalle. Hän on ammatiltaan rakennusmaalari.


title: Tika Sevón Liljegren

text: Sevón Liljegren oli mukana Ruotsin paikallisessa "Kadonneen jäljillä" -ohjelmassa ("Spårlöst") vuonna 2014. Hän löysi ohjelman kautta biologisen veljensä.


title: Andselv

text: Andselv on kylä Andselva-nimisen joen varrella Målselvin kunnassa Pohjois-Norjassa. Vuonna 2013 kylän väkiluku oli 905. Kylä sijaitsee Bardufossin lentokentän välittömässä läheisyydessä.


title: Katekumenaatti

text: Katekumenaatilla tarkoitetaan kaste- ja ehtoollisopin opetusta, joka annetaan ennen kastetta. Sana tulee kreikan kielen sanasta katekheo, joka merkitsee opettaa ja ohjata. Varhaisen kirkon ajalla katekumenaatin käyminen oli kasteen edellytys.


title: Katekumenaatti

text:
Apostolisella ajalla evankeliumin vastaanottaneet kastettiin yleensä saman tien. Kun kirkon oppi kasteesta ja ehtoollisesta alkoi muotoutua, alettiin kasteoppilaille eli katekumeeneille pitää katekumenaattia. Kasteoppilaaksi tuli ilmoittautua henkilökohtaisesti. Katekumeenit olivat osa uskovien seurakuntaa, vaikka eivät saaneetkaan osallistua ehtoollisen viettoon, koska heitä ei vielä ollut kastettu. Alussa seurakuntien kasteopetus vaihteli niin sisällöltään kuin pituudeltaankin. 200-luvun kirkkohistoriassa tunnetaan jopa kolme vuotta kestänyt kastekoulutus. Kastetoimitus saattoi lykkääntyä myös katekumeenin omasta toiveesta, sillä jotkut halusivat tulla kastetuiksi vasta kuolinvuoteella. 300-luvulla kasteoppi oli jo vakiintunut.
Katekumenaatin opetus sisälsi pelastushistorian kannalta keskeisiä asioita niin Vanhan kuin Uuden testamentin osalta. Isä meidän -rukouksen sisältö kuului oppiaineisiin, samoin kastetunnustus, joka jokaisen kasteelle pyrkivän tuli osata ulkoa ja lausua julkisesti ennen varsinaista kastetta. Kastetunnustuksesta oli monia eri muotoja, mutta useimmissa oli Kristuksen merkitystä korostava kolmiosainen kaava.
Ensimmäisinä vuosisatoina kasteoppilaat kastettiin yleisimmin upottamalla veteen. Kaste ja sen yhteydessä tehty ristinmerkki symboloivat kastettavan yhteyttä kuolleeseen ja ylösnousseeseen Kristukseen. Kaste merkitsi kastettavalle syntien anteeksiantoa ja uuden elämän alkua. Muutoksen merkiksi kasteoppilas pukeutui kasteen jälkeen valkoisiin vaatteisiin.
Katekumenaatti teki uuden tulemisen Ranskassa 1900-luvun puolivälissä. Sen avulla tarjottiin kirkon opista vieraantuneille mahdollisuus etsiä ja löytää syvempää tietoa kristinuskosta.
Suomessa ensimmäinen katekumenaatti käynnistyi Vaasan ruotsinkielisessä evankelisluterilaisessa seurakunnassa syksyllä 2007. Seuraavana keväänä 2008 myös Kallion seurakunta otti toiminnan ohjelmaansa. Katekumenaatti sai laajaa kiinnostusta, ja pian se oli levinnyt kaikkialle Suomeen.
Katekumenaattia toteutetaan pienryhmissä, jossa ohjaajan ja papin johdolla syvennytään kristilliseen uskoon. Seurakunnan maallikot ovat etsijöiden matkakumppaneina ja toimivat usein myös ohjaajina. Katekumenaatissa pienryhmän vuoden mittainen kokoontumisjakso on jaettu tervetulon, kasvun, syventymisen ja yhteyden vaiheeseen. Jokaiseen vaiheeseen liittyy oma jumalanpalveluksensa. Katekumenaatissa annetaan tilaa etsijän kysymyksille ja erilaisille maailmankuville. Katekumenaatista etsijä voi löytää tien kristinuskoon ja seurakunnan yhteyteen.


title: Katekumenaatti

text: Bibliografia


title: Wolters Kluwer

text: Wolters Kluwer N.V. on vanhimmilta osiltaan vuonna 1836 perustettu, maailmanlaajuisesti toimiva alankomaalainen konserniyritys. Se on suuri asiantuntijatiedon ja (esimerkiksi terveydenhoidon) päätöksenteon tukiohjelmistojen valmistaja sekä kansainvälisesti merkittävä tietokirjallisuuden kustantamo. Yhtiön nykymuoto on vuodelta 1987, jolloin Kluwer ja Wolters-Samson yhdistyivät.


title: Wolters Kluwer

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Wolters Kluwer oli vuonna 2017 sijalla 1 343. Yhtiön markkina-arvo oli 11,9 miljardia Yhdysvaltain dollaria (toukokuussa 2017).


title: Wolters Kluwer

text: Yrityksen palvelut jakautuvat neljälle liiketoiminta-alalle: Terveys; Verotus ja kirjanpito; Hallinto, riskit ja vaatimuksenmukaisuus; sekä Lainsäädäntö ja säädökset. Asiakkaitaan yli 180 maassa palvelevan konserniyrityksen palveluksessa työskentelee noin 19 000 ihmistä (2017). Operatiivista toimintaa yhtiöllä on runsaassa 40 maassa. Vuonna 2017 yhtiön liikevaihto oli 4,4 miljardia euroa, operatiivinen voittomarginaali 22,8 prosenttia ja nettotulos 668 miljoonaa euroa.